Bukedde Online - Ennyumba Bugingo gye yazimbidde Omugole Suzan etabudde abagoberezi\nEnnyumba Bugingo gye yazimbidde Omugole Suzan etabudde abagoberezi\nBugingo addizza Minisita Simon Lokodo omuliro...\nNRM eraze obuwanguzi bw’etuuseeko mu myaka...\nAmatiribona Bugingo gy’azimbira omugole Susan Makula Nantaba e Namayumba mu Wakiso etabudde abagoberezi abamu ne ne batuuka n’okumuteeka ku nninga annyonnyole gye yaggye ssente.\nAbagoberezi naddala abakadde b’e kkanisa bamulumiriza nti yavudde ku mulamwa gwa Katonda kati akola ye bimuwa ssanyu mu kifo ky’okusooka okuzimba ennyumba ya mukama, asooka atya okuzimbira omukazi omulala bbo gwe baayise ‘Malaaya’.\nBukedde bwe yalaga ennyumba Bugingo gy’azimba e Namayunba etudde ku bugazi bw’ettaka bwa yiika 10, Bugingo yavaayo n’ategeeza abagoberezi nti, ennyumba gye baalabye mu mawulire terina kubakanga, ye musajja mugagga akawumbi ka ssente tekakyasobola kumwetakuza buziizi.\nKyokka abagoberezi kino balabika nga tebaakimatidde era bagamba nti obugagga bwe yeewanniramu , yandibadde asooka kubulagira ku nnyumba ya mukama ne bakoma okukubwa enkuba n’okwokebwa omusana nga basaba.\nBugingo ayagala kuzimba kkanisa gye yatuuma Pentagon era agamba nti, pulaani yaayo, ya bukadde 650 okugikuba ate okugizimba, yetaaga obuwumbi 70.\nZino yatandika okuzisonda ennaku 100 eziyise n’akungaanya ssente ezisoba mu kawumbi wabula ebiva mu bagoberezi mu kkanisa biraga nti abamu si basanyufu era tebandyagadde kusonda ssente ng’omusumba azimalira ku mukazi gw’ayendako.\nEnnyumba ya Bugingo eyavuddeko kalumanywera, ekubisaamu gye yali asulamu ne mukazi we omutongole Teddy Naluswa Bugingo eri e Bwebajja ku lw’e Ntebe emirundi nga esatu obunene n’ebbeeyi.\nKigambibwa nti emu ku nsonga lwaki Bugingo apapa okulangirira n’okuwasa Susan kwe kuggyawo ebyogerwa nti ali mu bwenzi era omusimbi gwonna agusaasaanyirizza ku mukazi ow’ebbali.\nKu nnyumba abagoberezi baagasseeko n’enyiike ku bwannannyini bw’ekkanisa ne Salt Media Bugingo bye yakyusizza obwannanyini mu kitongole kya Gavumenti ekivunaanyizibwa ku kuwandiisa amakampuni ekya Uganda Registration Service Bureau (URSB).\nBukedde eggulo yafulumizza ebikwatagana ku bwannanyini bwa Salt Media n’ekkanisa ya HPM nga biraga nti, Bugingo yewandiisizzaayo nga Dayirekita wabyo yekka abantu kye bagamba nti ssente ezaabitandika Bugingo yaziggya mu bbo ng’abamatiza nti bintu byabwe.\nSusan Makula Nantaba,\nMuhammed Ngobi awangudde MTN Marathon y'abaliko obulemu


Bukedde Online - Bakubye amasasi nga batangira eyabadde aggya ku muserikale emmundu\nPulezidenti akungubagidde ofiisa wa poliis...\nNsubuga nga yeekweka ebifaananyi.\nPOLIISI ekubye amasasi mu bbanga ng’erwanagana n’omumenyi w’amateeka eyabadde ayagala okubba emmundu ku baserikale. Mu kiro ekyakeesezza Olwokutaano, poliisi y’oku Kaleerwe yakubye amasasi bwe yabadde ekwata Kasim Nsubuga 25, ow’e Mulago ng’anoonyezebwa poliisi ez’enjawulo ku misango egitali gimu.\nOkukwatibwa kwaddiridde abakulira ebyokwerinda mu Dobbi Zooni mu muluka gwa Makerere III e Kawempe okusanga Nsubuga ku ssaawa 7:00 ez’ekiro ng’alina ebintu by’ava okubba.\nMuhammad Ssekate akulira ebyokwerinda yayise abaserikale ne bamutaayiza wabula n’akwata omuserikale eyabadde n’emmundu n’amulwanyisa ng’ayagala kugimuggyako ekyawalirizza abaserikale abalala okukuba amasisi agaazuukusizza abatuuze ne bayamba ku baserikale ne bakwata Nsubuga.\nSsekate yagambye nti, okusinziira ku kunoonyereza, abatuuze baalumirizza abadde akulira ebyokwerinda mu kitundu nti y’akolagana n’ebibinja by’ababbi abatigomya abantu kuba ne Nsubuga bwe baamaze okumukwata, yawaanyisiganyizza ebisongovu n’abadde akulira ebyokweringa ng’amulanga okumulyamu olukwe. Joyce Nakalyango omu ku batuuze yagambye nti ennaku zino waliwo ebibinja by’ababbi ebiva mu bitundu ebirala ne bitigomya abatuuze b’e Makerere, Mulago, Kanyanya, era nti Nsubuga alina ekibinja eky’omutawaana.\nBwatyo n’asaba poliisi okumutwala mu kkooti avunaanibwe. Nsubuga yasangiddwa n’ekyuma kya ggaasi, bulangiti, emizindaalo n’ebirala wabula mu kwewoozaako, yategeezezza nti yabadde anoonya ssente mukyala we ali ku kitanda eky’okwagala okuggyako abaserikale emmundu yagambye nti kasita teyagimuggyeeko. Yaguddwaako omusango ku fayiro nnamba, SD REF 05/7/21/2018.


Bukedde Online - Bosco Kataala ebintu tebimutambulira bulungi: Omukyala anobye abaana n'abasuulira nnyina\nBosco Kataala ebintu tebimutambulira bulungi: Omukyala anobye abaana n'abasuulira nnyina\nBakulu, abasajja baliko ‘emizinga’\nKulannama ne bba omupya, Aligaweesa bali...\nAdded 30th March 2019\nSIRAJE Kasirye eyayatiikirira ennyo omwaka oguwedde olw’okukola akalango ka MTN momo mu njogera ennyangu oyinza okugamba nti baamuyoola ettaka anti ebibye tebikyatambula bulungi naddala mu nsonga z’ebyensimbi.\nW’osomera bino nga n’abaana be ababiri baamulemeredde n’abasuulira nnyina, Harriet Namiiro oluvannyuma lwa mukyala we okunoba.\nWabula ate ne nnyina gwe yatwalidde abaana yatandise dda okukukkuluma ng’agamba nga bw’atamuwa ssente za kulabirira bazzukulu be nga n’okumufuna ataayizamutaayize.\nKino kiddiridde kkamera zaffe okukwasa loodi ono ng’atembeeya ebibajje by’akola mu mabanda n’abitambuza mu bifo eby’enjawulo okufuna ssente.\nWabula bwe twamubuuzizzaako ku nsonga eno n’atwebalama nga n’essimu tagikwata.\nBwe twagenzeeko ewa nnyina, Namiiro abeera e Kyebando mu Katale Zooni, yabuzeeko katono okukaaba nga naye tamanyi kyatuuka ku mutabani we kuba okuggyako ettutumu lye yafuna mu kalango, talaba kirala nnyumba yaabwe kye yafunamu kuba taggwa kukaaba ssente.\nNamiiro agamba nti, Bosco kataala okuva lwe yamusuulira abazzukulu emyezi mukaaga emabega, yeebulankanya ng’era buli lw’amutaayiza n’amufuna amukaabira kimu talina bulungi ssente ng’era eyamuwa amagezi atunde ebibajje kuba yali mubazzi mulungi.\n“ Ekisinga okunnuma kwe kuyita mu kkubo abantu ne bantenda okubeera ne ssente kyokka nga mutabani ankaabira bwavu bwereere”.\nNamiro mubwe yagambye. Bwe yabuuziddwa oba mutabani we ssente yazifuna n’azimalira mu bakyala, yabuuzizza mu nnaku ey’ekitalo nti, “Mukamwana yandinobye ssinga abadde aziwa bakyala?.\nSiraje Kasirye yeegulira erinnya lya Bosco Kataala (nga bw’afaanana mu katono) oluvannyuma lw’okukola akalango ka MTN Momo ne kakwatayo ng’avuga eggaali ku madaala ga supamaketi.\nOluvannyuma lw’okufuuka ssereebu, abadde atera okutwalibwa mu bifo eby’enjawulo okusanyusa abantu.


Mulindeeko Katono! Palimenti eyimirizza okuwandiika abasilikale ba Poliisi okugenda mu maaso - Watchdog Uganda\nOMUKUBIRIZA w’olukiiko lwe Ggwanga olukulu Rebecca Alitwala Kadaga avudde mu mbeera naasalawo okuyimiriza enkola y’okuwandiisa abasilikale ba Poliisi okugenda mu maaso ennaku zino nga agamba nti okusinziira ku mawulire gaafuna kwandiba nga kwetobeseemu ebilumira bingi.\nEkiragiro kya Sipiika kino we kijjidde nga n’omubaka Robert Ntende akikiirira Bunya South yakamala okuteeza Palimenti nti mu kitundu kyakiikirira ku bavubuka 68 abaawandiikibwa 24 bokka be baazuula nga baana nzaalwa abalala nga tebamanyiddwa gyebajjibwa kuletebwa mu kitundu kyabwe.\nKino kyaggye ababaka mu mbeera era ne batandika okuggyayo embeera eri mu bitundu bye bakikirira, era ne balaga obutali bumativu eri abakulira okuwandiisa abapoliisi nga bagamba nti ne mu zi Disitulikiti ezimu okuwandiisa baakukonga lusu.\nMargaret Babadiri omubaka omukyala owa Disitulikiti ye Koboko yagambye nti balina okuteeaka ku nninga abakulira okuwandiika bababuulire ebitundu gye bajja abavubuka abatali ba mu bitundu nga ate baagamba nti abawandiikibwa balina kuba nga basembeddwa bakulembeze ba mu bitundu gye babeera.\nOluvanyuma ababaka bonna bassizza kimu ne basalawo enkola yonna esooke eyimirire abagikulira basooke balambulule emitendera gyonna gye balina okuyitamu okuwandiika saako n’okutegeeza olukiiko lwe Ggwanga wa gye bajja abantu be bawandikira mu bitundu ebilala.\nSsabaminisita Dr. Ruhakana Rugunda enkola y’okuwandiika ebadde nnungamu nti naye bwe waba nga waliwo ebitagenda bulungi mu maaso nga Gavumenti bagenda kulaba engeri gye babitunulamu byonna bigonjolwe.\nRice growers run to Speaker Kadaga over URA's discriminative taxation


Puleesa yeeyongedde eri omutendesi Zidane...\nBazadde ba Nakaayi batadde ku gavumenti akazito...\nHalima Nakaayi eyawangudde zaabu mu misinde gy’ensi yonna, okudduka yakuggya\nNagadya yasangiddwa mu maka gaabwe e Nammengo mu Lugazi ng’ali ne bba Ahmed Makumbi n’aba famire abalala era nga bajaganya obuwanguzi bwa muwala waabwe.\nSILVANO KIBUUKA akutuusaako ebibakwatako; Nakaayi teyakoma ku kufaanana nnyina mu ndabika wabula n’ekitone mu misinde yakimuwaako.\nNnyina Nagadya agamba nti musanyufu olwa muwala we eyatadde Uganda ku maapu y’ensi yonna kyokka n’abeddira Embogo nabo n’abawanika.\n“Nnali muddusi mu misinde gy’akafubutuko n’okuwaanyisa obuti (relays)\nSinga nange nafuna abankwatako osanga nandikoze muwala wange ky’akoze”, Nagadya bwe yategeezezza.\namasomero ne gatandika okumuyaayaanira okumuwa sikaala era Mukono Children’s\nHome e Nakabago eryali likulirwa Douglas Kisawuzi ne lisinza amaanyi ng’eyo gye yatuulira P 7.\nBaamukwataganya ne Bombo SS n’addukira kiraabu yaabwe ku bbasale n’asomerayo S4 ne S6 olwo ne yeegatta ku Kampala University n’afuna ddiguli nga kati addukira kiraabu ya Uganda Wildlife Authority (UWA).\n“Yayagalwa nnyo abatendesi b’emisinde olwa ttalanta ate ng’ajjumbira okutendekebwa era tetwamenyeka na ffiizi okuggyako okumukyalira n’okugula ebyokulya. Twamalako\nekiseera nga tetumanyi ne gy’abeera watuufu okuggyako okuwulira nti bali mu kkampu mu kutendekebwa”, Nagadya bwe yategeezezza.\nAbazadde be bagamba nti bwe yali akyali omuto, ng’okumutuma awantu agenda adduka n’okudda bwatyo. Baayongeddeko nti bwe yayingira ekisulo, nga mu luwummula anoonya akafo aw’okuddukira.\n“Oluusi namuwerekeranga mu bikajjo e Lugazi ng’adduka ne nsigala nga nkuuma\nebintu bye n’okutonnyeza emirundi gy’adduse okwetooloola w’aba ayagadde”, nnyina\nbw’amutenda okwagala emisinde.\nKitaawe omuto, Siraje Ddumba naye yategeezezza nti yali muddusi wa ‘lire’ mu Kasoga P/S mu Buikwe ne Vvumba SS wabula bwe yagenda e Duhaga SS mu Hoima ne yeemalira mu bitabo, ttalanta n’agisuula.\nNagadya agamba nti Nakaayi yamuzaalira waka ku kyalo Ssese mu muluka Nsakya mu ggombolola y’e Najjembe mu 1995 era teyalwalalwala mu buto wadde mu S6 yafunako obuvune obwamutawaanya mu kugulu okumala akaseera.\nAbazadde be bagamba nti Nakaayi ayagala nnyo eddiini ye ey’Obusiraamu era bamusuubira okufuuka Hajati.\nFamire Etandise enkiiko z’okumwaniriza\nDdumba, omukulu w’oluggya agambye nti baakulomba dduwa nga yaakatuuka awaka\nn’okukola embaga era ng’abasuula omukono asobola okuyita ku ssimu 0754907149.\nAgambye nti bakyalinda n’enteekateeka za gavumenti ku binaddako mu kwaniriza\nIAAF wORLD cHANPIOSHIPS,


Ensi ekubowa nti mu kiseera kino tewali mipiira gigenda mu maaso? Toli wekka. Okuyimiriza liigi ezisinga obunene mu nsi yonna kirese bangi nga bemagaza basubwa ttiimu zaabwe. Tofaayo! SBA mu kiseera kino bawadde bakasitoma baabwe omukisa okuwagira tiimu ezisinga obunene mu bulaaya n'okubeetingira ku mutimbagano! (E-Sports betting)\nNga tonnatandika kubeetingira ku mutimbagano, oteekeddwa okumanya kye ki! Okuzannya emizannyo gya kompyuta mu ngeri ey'okuvuganya kweyongedde mu biseera bino, nga kiraabu z'omupiira ez'amaanyi zigula abazannyi ne bazikiikirira ku mizannyo okugeza FIFA ne Pro Evo.\nMu kiseera kino ng'omuzannyo gw'omupiira guwummuddemu, okuzannyira ku mutimbagano (E-Sports) kwe kuli mu butaala. Nga bali wamu n'abazannyi abakugu aba E-Sports, abasambi b'omupiira babadde bazannya wakati waabwe ku kikopo kya FIFA 20. Okuzannya kwabwe kuteekebwa butereevu ku mutimbagano era kufunye abawagizi nkumu. Ekiseera eky'okuzannya kimpi nnyo (wakati w'eddakiika munaana n'ekkumi), ekitegeeza nti emizannyo gisobola okuzannyibwa buli kiseera era ebivaamu biba byangu.\nOlwo tiimu ki eziraze nti ze zisinga okuba ennungi mu kiseera kino? Wolves. Omuzannyi wa tiimu ku mutimbagano (E-Sports) yawangula ekikopo kya #UltimateQuaranTeam, enkola ey'okusirisizaawo omwali tiimu 128. Oluvannyuma lw'okulaba engeri gye gyaaali gifuuse egy'ettutumu, liigi ya Bungereza eya English Premier League yasalawo okutongoza ekikopo ekyabwe, ekiyitibwa The #ePremierLeague Invitational. Kino kyalimu abazannyi bennyini nga Raheem Sterling, Wilfried Zaha ne Trent-Alexander Arnold, bonna nga bazannyira tiimu zaabwe mu FIFA 20. Omuzibizi wa Liverpool yatuuka ku luzannya olw'akamalirizo nga bazannya nga the Reds, ne bakubibwa Wolves' Diogo Jota. Kiringa ekiraga nti Omupootyugo alina talanta, nga Andre Gomes owa Everton yakuba Reece James owa Chelsea 8-0!\nEngeri y'okukubamu akapapula (okubeetinga)\nOkubeetingira ku mutimbagano (E-Sports betting) kufaanaganako n'okubeetinga okwa bulijjo ku mipiira. SBA eteekawo liigi ez'enjawulo, nga mulimu obutale obw'enjawulo omuli Over/Under 2.5 Goals ne Double Chance. Nga bwekiri ne tiimu z'omupiira zennyini, abasiba obupapula basobola okunoonyereza ku foomu y'abazannyi nga tebannaba kutunula ku byava mu muzannyo ogwakayita.\nSBA y'emu ku kampuni za Uganda ezikyasiinze mu by'okubeetinga. Wamu n'enzannya ez'enjawulo, bakuwa emizannyo egyenjawulo ku mutimbagano wamu ne viidiyo geemu okusobozesa bakasitoma baabwe okufuna kwebanaawangulira! Abazannyi basobola okukozesa enkola eya Cash Out okukuuma okuwangula kwabwe, era buli wiiki bajja kufuna bakasitoma abawangula ne babateeka mu Cash Drops mu akawunti zaabwe.\nJunior wa Bukedde TV adduukiridde omulanga gwa Nnadduli\nVJ Juniya okwogerera firimu akuzimbyemu kalina\nBukedde TV 2 ekuleetedde ebipya


Bukedde Online - Mao aleese Ssekitto owa KACITA battunke ne Lukwago ku kya Loodi Meeya\nMao aleese Ssekitto owa KACITA battunke ne Lukwago ku kya Loodi Meeya\nPULEZIDENTI wa DP, Mao asuubirwa ekiseera kyonna okwanjula omwogezi w’ekibiina ky’abasuubizi ekya KACITA, Hajji Issa Ssekitto nti DP gw’ereese ku bwa Loodi Meeya okuvuganya Hajji Erias Lukwago eyavudde mu DP ne yeegatta ku FDC.\nEnteeseganya wakati wa Mao ne Ssekitto nga zirimu n'abamu ku basuubuzi ab'amaanyi mu Kampala zimaze omwezi mulamba mu kyama era waliwo ekyatuukiddwaako mu wiiki ewedde nga kati Mao ateekateeka okulangirira Ssekitto nga mmemba wa DP amukwase ttikiti y'ekibiina okuvuganya ku bwa Loodi Meeya.\nEnsonda mu DP zaategeezezza nti okuva omuyimbi Joseph Mayanja amanyiddwa nga Chameleone, DP gwe yali esibiddeko olukoba okuvuganya ku bwa Loodi Meeya lwe yabaabulira ne yeegatta ku kibiina kya National Unity Platform (NUP).\nMao abadde atakula omutwe ng'anoonya omusajja enjasabiggu asobola ‘okunywesa ‘ Lukwago amazzi mu kalulu k'obwa Loodi Meeya okutuusa lwe baamuzingiridde Ssekitto.\nSsekitto amanyiddwa nnyo mu byobusuubuzi n'ebyenfuna kyokka n'ebyobufuzi abitegeera. Era mu 2016 yalina ekirowoozo ekyesimbawo ku bubaka bwa Palamenti okukiikirira Bamunanika kyokka n'abiggyamu enta ku ssaawa envannyuma.\nMao yasoose kutuma babaka ab'enjawulo eri Ssekitto naddala basuubuzi banne okumumatiza akkirize ttikiti ya DP ku bwa Loodi Meeya era ababaka bwe baddizza Mao amawulire nga galaga nti Ssekitto alabika ajja kukkiriza, Mao naye kwe kumukubira essimu ne bakkaanya okusisinkina maaso ku maaso .\nEnsonda zaategeezezza nti Mao yennyini y'awomye omutwe mu nteeseganya zino ng'ali n'akola nga Ssaabawandiisi wa DP, Dr. Gerald Siranda n'abalala nga ssentebe wa DP mu Kampala, Farouk Ssentongo Nambaale era baasoose kutuukirira lukiiko lwa KACITA ne balusaba lukkirizise Ssekitto okwesimbawo.\nOmwogezi wa ofiisi ya pulezidenti wa DP, Fred Mwesigwa yategeezezza Bukedde nti, mu kiseera kino DP eri mu kwogerezeganya n'abantu bangi okulaba nga beegatta ku kibiina n'abamu abaasangiddwa nga bammemba kyokka nga babadde tebeesimbawo, baakubasikiriza beesimbewo bongere amaanyi mu kibiina.\nEnsonda mu DP zaategeezezza nti Mao ne Ssekitto baakasisinkana emirundi egy'enjawulo era balina we batuuse nga kati kisuubirwa nti Mao agenda kulangirira mu bbanga ery'okumpi kubanga n'ekiseera ekyokugaba tikiti ez'ekibiina kigenda kuggwaayo.\nBukedde bwe yatuukiridde Ssekitto yategeezezza nti abiwulira nti waliwo abamwagaliza ekifo ekyo kyokka ajja kutuuza bannamawulire ababuulire bw'anaaba alina ky'asazeewo ku nsonga eyo kyokka mu kiseera kino talinaawo ky'ayosobola kubyogerako.\nAkulira DP mu Kawempe, Munnamateeka Erias Luyimbazi Nalukoola yategeezezza Bukedde nti mu kiseera kino, Mao atadde essira mu kuzimba DP ng'anoonya abantu ab'omuzinzi naddala abayivu okutwala ebifo ebyobukulembeze .\nLWAKI MAO ALEESE SSEKITTO\nMusuubuzi omugundiivu, alina ddiguli mu by'obusuubuzi okuva e Nakawa era omuganzi mu basuubuzi okwetooloola Kampala ayogera eddoboozi lyabwe ne lituuka.\nAte nga bazze boogera nti abasuubuzi abamaduuka tebakkaanya na Lukwago kubanga y'awagira abatembeeyi okusigala ku nguudo ekintu ekikosa abaamaduuka.\nAba DP balowooza nti olw'okuba Ssekitto afaananya ebintu abiwerako ne Lukwago okuli eddiini n'eggwanga, kigenda kuyamba okussaawo okuvuganya okw'amaanyi.\nSsekitto yasoma ebyenfuna ate ng'aludde mu busuubuzi amanyi ebizibu byabwe ebibanyiga okuva ku misolo gye basasula n'ebisale by'obupangisa ebibaleega.\nABAAGALA EKIFO ABALALA\nDP egenze okuperereza Ssekitto nga Loodi Meeya, gye buvuddeko ebadde esibidde ku Joseph Mayanja (Chameleone) kyokka aba DP Block bwe baabadde bagenda mu NUP naye mwe yagendedde.\nlLukwago yamaze dda okuggyayo empapula mu kibiina kye ekipya ekya FDC.\nlLatiff Ssebaggala, ng'agenda kujjira mu NUP era essaawa yonna waakulangira mu butongole.\nl Hajji Naser Sebaggala\nlDaniel Kazibwe (Rag Dee),\nlAhmed Boogere Masembe ne Godfrey Nyakana Amooti. Bano balinze kamyufu ka NRM.\nPULEZIDENTI wa DP, Mao\nasuubirwa ekiseera kyonna\nokwanjula omwogezi w'ekibiina\nky'abasuubizi ekya KACITA, Hajji\nIssa Ssekitto nti DP gw'ereese ku\nbwa Loodi Meeya okuvuganya\nHajji Erias Lukwago eyavudde mu\nDP ne yeegatta ku FDC.\nEnteeseganya wakati wa Mao\nne Ssekitto nga zirimu n'abamu\nku basuubuzi ab'amaanyi mu\nKampala zimaze omwezi mulamba\nmu kyama era waliwo ekyatuukiddwaako\nmu wiiki ewedde nga kati\nMao ateekateeka okulangirira\nSsekitto nga mmemba wa DP\namukwase ttikiti y'ekibiina okuvuganya\nku bwa Loodi Meeya.\nEnsonda mu DP zaategeezezza\nnti okuva omuyimbi Joseph\nMayanja amanyiddwa nga\nChameleone, DP gwe yali esibiddeko\nolukoba okuvuganya ku\nbwa Loodi Meeya lwe yabaabulira\nne yeegatta ku kibiina kya\nNational Unity Platform (NUP).\nMao abadde atakula omutwe\nng'anoonya omusajja enjasabiggu\nasobola ‘okunywesa ‘ Lukwago\namazzi mu kalulu k'obwa Loodi\nMeeya okutuusa lwe baamuzingiridde\nSsekitto amanyiddwa nnyo\nmu byobusuubuzi n'ebyenfuna\nkyokka n'ebyobufuzi abitegeera.\nEra mu 2016 yalina ekirowoozo\nekyesimbawo ku bubaka bwa\nPalamenti okukiikirira Bamunanika\nkyokka n'abiggyamu enta ku\nMao yasoose kutuma babaka\nab'enjawulo eri Ssekitto naddala\nbasuubuzi banne okumumatiza\nakkirize ttikiti ya DP ku bwa Loodi\nMeeya era ababaka bwe baddizza\nMao amawulire nga galaga\nnti Ssekitto alabika ajja kukkiriza,\nMao naye kwe kumukubira\nessimu ne bakkaanya\nokusisinkina maaso ku\nnti Mao yennyini\nwa DP, Dr. Gerald\nnga ssentebe wa\nDP mu Kampala,\nKACITA ne balusaba lukkirizise\nOmwogezi wa ofiisi ya pulezidenti\nwa DP, Fred Mwesigwa\nyategeezezza Bukedde nti, mu\nkiseera kino DP eri mu kwogerezeganya\nn'abantu bangi okulaba\nnga beegatta ku\nkibiina. Ensonda mu DP zaategeezezza\nnti Mao ne Ssekitto baakasisinkana\nera balina we batuuse nga kati\nkisuubirwa nti Mao agenda kulangirira\nmu bbanga ery'okumpi\nkubanga n'ekiseera ekyokugaba\ntikiti ez'ekibiina kigenda kuggwaayo.\nBukedde bwe yatuukiridde\nSsekitto yategeezezza nti abiwulira\nnti waliwo abamwagaliza ekifo\nekyo kyokka ajja kutuuza bannamawulire\nalina ky'asazeewo ku nsonga eyo\nkyokka mu kiseera kino talinaawo\nAkulira DP mu Kawempe,\nMunnamateeka Erias Luyimbazi\nNalukoola yategeezezza Bukedde\nnti mu kiseera kino, Mao\natadde essira mu kuzimba DP\nng'anoonya abantu ab'omuzinzi\nnaddala abayivu okutwala ebifo\nMusuubuzi omugundiivu, alina\nddiguli mu by'obusuubuzi okuva\ne Nakawa era omuganzi mu basuubuzi\nokwetooloola Kampala ayogera\neddoboozi lyabwe ne lituuka.\nAte nga bazze boogera nti abasuubuzi\nna Lukwago kubanga y'awagira\nabatembeeyi okusigala ku nguudo\nekintu ekikosa abaamaduuka.\nAba DP balowooza nti\nolw'okuba Ssekitto afaananya\nebintu abiwerako ne Lukwago\nokuli eddiini n'eggwanga, kigenda\nkuyamba okussaawo okuvuganya\nSsekitto yasoma ebyenfuna ate\nng'aludde mu busuubuzi amanyi\nebizibu byabwe ebibanyiga okuva\nku misolo gye basasula n'ebisale\nDP egenze okuperereza Ssekitto\nnga Loodi Meeya, gye buvuddeko\nebadde esibidde ku Joseph Mayanja\n(Chameleone) kyokka aba\nDP Block bwe baabadde bagenda\nmu NUP naye mwe yagendedde.\nlLukwago yamaze dda okuggyayo\nempapula mu kibiina kye\nekipya ekya FDC.\nlLatiff Ssebaggala, ng'agenda\nkujjira mu NUP era essaawa yonna\nwaakulangira mu butongole.\nlAhmed Boogere Masembe ne\nGodfrey Nyakana Amooti. Bano\nbalinze kamyufu ka NRM.\nFarouk Ssentongo Nambaale\nMunnamateeka Erias Luyimbazi Nalukoola\nHajji Naser Sebaggala\nGodfrey Nyakana Amooti\nHajji Erias Lukwago\nOkuzza ku mwana, Kenzo asooke ampoowe\nOgw'Omubaka Aisha Ssekindi okwebaza obululu teguggwe!\nBbanka enkulu emenyewo byebaayogera ku kuggala Banka\nMutebile akkirizza ensobi ezaakolebwa mu kuggala bbanka\nMbabazi alabiseeko mu kakiiko ku by'okuggala Bbanka


Bukedde Online - Budaaki eyongedde ssente mu Harvest Money\nBagudde ku mulambo gwa mutuuze munnaabwe mu mwala\nBudaaki eyongedde ssente mu Harvest Money\nEnkuba esuubirwa ku nkomerero ya March\nAbavubi b'e Nkombe -Buikwe batabukidde aba...\nAdded 23rd March 2019\nOMUBAKA wa Budaaki mu Uganda atadde omukono ku kiwandiiko eky’enkolagana ne kkampuni ya Vision Group etwala ne Bukedde okwongera okussa ssente mu mwoleso gwa Harvest Money emyaka emirala esatu mu maaso.\nKabushenga (wakati), omubaka wa Budaaki mu Uganda Henk Jan Baker ne Josephat Byaruhanga (ku kkono) akwataganya eby’okulima n’okulunda ku kitebe kya Budaaki mu Uganda oluvannyuma lw’okussa omukono ku ndagaano.\nOkusinziira ku Robert Kabushenga akulira Vision Group, endagaano eno eteereddwaako omukono okukakasa nti ekitebe kya Budaaki kissa ssente mu Mwoleso guno omwaka ogujja, mu 2021 ne 2022.\n"Njagala okutegeeza Bannayuganda bonna nti kikakasiddwa nti omwoleso gwaffe gwakubeerawo emyaka esatu egiddako.\nOmwoleso guno guyamba abalimi, abalunzi n'abalala abaliko bye bakola mu bulimi, obulunzi n'obuvubi okwongera okuyiga ebintu eby'enjawulo n'okutumbula emirimu gyabwe," Kabushenga bwe yagambye.\nYeebazizza abantu abalala ne kkampuni abassa ssente mu mwoleso guno n'agamba nti guyambye nnyo okutumbula obulimi n'obulunzi mu Uganda.\n"Waliwo abatusaba tutandike okutambuza omwoleso mu bitundu eby'enjawulo oba waakiri okugutegeka emirundi ebiri mu mwaka wabula kino kitegeeza ssente.\nKye tukakasa abantu nti buli mwaka omwoleso guno tujja kugwongerangamu ebinnonoggo n'ebyokuyiga," Kabushenga bwe yagumizza.\nOmubaka wa Budaaki mu Uganda, Henk Jan Baker yagambye nti kino bakikoze okulaba nga batumbula obulimi n'obulunzi mu Uganda okusobola okukyusa embeera za Bannayuganda.\n"Nga Budaaki tuli basanyufu okulaba nga tusobola okuyamba okukyusa embeera z'abantu mu Uganda. Tukimanyi nti okulima n'okulunda Bannayuganda kwe bayimiridde mu byenfuna ng'okubitumbula kitegeeza kutumbula byanfuna byabwe," Baker bwe yagasseeko.\nKabushenga yategeezezza nti omwoleso gw'omwaka ogujja (2020) gwakubeerawo nga February 14 - 16, 2020 era ng'enteekateeka egenda kwongera okubeera ey'omulembe.\nOmuyimbi Beenie Gunter alaajanye: 'Abawala bandi bulala'\nKayihura bamukutte ku bya Kaweesi\nSalvado atabukidde aba komedi abawemula\n'Abaana abakwatibwa mu bumenyi bw'amateeka baakusibwa'\nEbireetera omusajja okusuulawo omukazi gw'afunyisizza olubuto\nOwoolubuto lw'emyezi 8 alum...\nZAKIYA Sayid omutuuze mu Sankala zooni-Lukuli mu munisipaali y'e Makindye apooceza mu ddwaaliro lya Ethel clinic...


Bukedde Online - Harvest Money akuleetedde omusomo gw’okulima obutiko\nHarvest Money akuleetedde omusomo gw’okulima obutiko\nOkufa kwa maama kwammazeeko essanyu ly’okuyita...\nOmulamuzi avudde mu musango gwa Bagyenda...\nABEL Kiddu omulimi w’obutiko mu munisipaali y’e Makindye mu Luvuuma Zooni y’omu ku bawanguzi b’empaka z’omulimi asinga 2018 nga mulimi wa butiko.\nKiddu ng’alabirira obutiko bw’alima.\nAgamba nti obutiko kye kimu ku bintu ebisinga obwangu okulima ate ebirina akatale era ng’abantu bangi abatandika okulima obutiko kyokka olw’obutamanya kye balina kukola, ensobi ze bakola zibafi iriza ssente ne batuuka n’okulowooza nti tebuliimu ssente.\nKiddu omu ku bagenda okusomesa mu mwoleso gwa Harvest Money ogutegekebwa kkampuni ya Vision Group etwala ne Bukedde nga February 15-17, yali akola ne kkampuni y’amafuta eya CNOOC Uganda n’ayingira okulima obutiko okwongera ku nnyingiza ye.\n“Abazadde bangi balina ebintu bye bakola kyokka ne batafaayo kubyagazisa baana baabwe ate oluusi abaana bennyini ne banyooma emirimu gya bazadde baabwe nga balowooza nti olw’okuba baasoma, bagenda kufuna emirimu gy’ebbeeyi, okumaliriza nga basigadde ku byalo balera ngalo”, Kiddu bw’agamba.\nOkulima obutiko gwali mulimu gwa nnyina Joyce Wasswa ow’e Makindye nga 2010 we yatandikira nnyina yali asobola okuyingiza 20,000/- olunaku wabula nga ye mu kiseera kino asobola okutunda kiro z’obutiko 100 ku 6,000/- buli kiro n’ebirimiro ebisukka mu 1,000 nga buli kimu kya 3,000/-.\nEkimu ku bisinga okulemesa abalimi b’obutiko y’enzimba y’ekiyumba omulimirwa obutiko.\nEkiyumba kino tekirina kuyingiramu kasana wadde okubeeramu ebbugumu kyokka abamu babussa mu bbugumu ekibulemesa okukula obulungi.\nEbirimiro ye nnamuziga okutambulira okulima obutiko. Abalimi bangi abalemwa okulima obutiko olw’obutamanya ngeri ntuufu ya kukola n’okuteekateeka obulungi ebirimiro obutiko bwabwe busobole okukulirako nga bulamu ate nga bulungi.\nNoolwekyo ggwe ayagala okulima obutiko, olina okumanya engeri entuufu ey’okuteekateeka ebirimiro oleme kufiirizibwa.\nKiddu alina ebirimiro 5,500, mu mitendera gya njawulo okusobola okusigala ng’afuna obutiko bw’akungula buli lunaku.\nEbintu bingi by’olina okutunuulira mu kulima obutiko omuli okufukirira, okukuuma obunnyogovu mu kiyumba n’ebirala nga bino by’ebigenda okukuyamba okufuna mu butiko bwo.\nEkimu ku bisinga okutawaanya abalimi b’obutiko ke katale. Akatale katandikira ku bantu abakuliraanye kuba ennaku zino abantu batandise okumanya obutiko buno.\nNoolwekyo fuba okumanyisa abantu abakuliraanye nti olina obutiko be bakasitoma bo abasooka nga wano osobola okubutwala ku maduuka, amasomero, kkampuni n’ebitongole n’obutale ebikuliraanye. Awalala awali akatale ze Supamaketi, wooteeri n’awalala.\nOkukuuma omutindo: Omutindo kikulu nnyo mu buli kikolebwa ng’okusobola okufuna akatale olina okukuuma omutindo.\nOmutindo guno gutwaliramu ebika okuli; Oyter White, Oyter brown ne Oyter grey.\nOlina okugoberera obudde bw’okufukirira, obukulu bw’olina okunogerako n’ebirala.\nEnsigo kimu ku bintu ebisinga okutawaanya abalimi ng’emu ebeera nfu, okulwawo okugifuna, ebbeeyi okukyukakyuka n’ebirala.\nEnsigo ku katiko era ng’eyita mu mitendera egy’enjawulo okutuuka lw’ofuna ensigo ewedde obulungi okussa mu birimiro.\nEnkwata ya kasasiro:\nBangi ku balima obutiko babeera mu bibuga, olina okumanya engeri y’okukwatamu kasasiro avudde mu mitendera gyonna egy’okulima obutiko okuva ku kuteekateeka okutuuka ku birimiro ebiweddemu.\nJjukira nti ebiweddemu obutiko, birina akatale. Engeri gye kiri nti biva mu ppamba akozesebwa mu kutabula emmere y’ebisolo, abalunzi b’embizzi babigula okubikozesa okutabula emmere y’embizzi zaabwe ate abalala babikozesa ng’ekijimusa.\nOkuyingira mu mwoleso gwa Harvest Money osasula 10,000/- ate okutendekebwa nakwo kwa 10,000/- buli lunaku era ng’ebyokusoma, okulambula n’okuyiga ntoko, okukakasa nti tosigala nga bwe wazze laba ng’ebibuuzo byo n’okusomoozebwa biddiddwaamu.\nAsigala awaka lima obutiko weegobeko obwavu


Bukedde Online - Ab'emmamba basabiddwa okugula emigabo mu Nkajja pulojekiti\nBiibino ebitabudde Katikkiro Mayiga n'ab'e...\nAsangidwa n'embuzi egambibwa okubeera enzibe...\nOLUKIIKO oluli ku mulimu gwa Pulojekiti y'ekika ky'emmamba eyitibwa Zzimba Nkajja luwadde omukisa buli muzzukkulu okugula omugabo gwa 10,000/- n'okusingawo okugisobozesa okutambula obulungi.\n"Twagala buli muntu ey'eddira emmamba yewandiise mu kitabo ky'ebyafaayo ky'ekika ekiriteekebwa mu Mmamba Tourism centre. Buli anewandiisa, twagala atulagge bazadde be, ne bajjajja be babiri, emyaka gye, obukugu bwe, gyabeera, endagiriro ye, abaana be, abazzukulu be, era asasule omugabo gumu ogwa shillingi omutwalo gumu(10,000/-)," David Nsubuga nga ye Ssentebe wa Pulojekiti eno bweyategezezza.\nNsubuga yayongedde nagamba nti Pulojekiti eno yakwetabwamu buli wa mmamba era abo abalina ensimbi eziwera basobola okuzireeta n'etambula mangu.\n"Abeesobola bayinza okugula emigabo egisingawo kubanga gyebujja emigabo gigya kuweebwa amagoba pulojekiti bweriba ewedde ng'ezzadde n'amagoba. Ekisinga obukulu tugenda okukunga abazukulu ba Gabunga okwenyigira mu businensi zetugenda okutandika okusinzira ku bukugu bwabwe," Nsubuga bweyagaseeko Ku Lwokubiri.\nPulojekiti y'ebyobulambuzi eno yatandikibwa emyaka ebiri emabega, ng'era ebalirirwamu obuwumbi buna.\nAte ku Lwomukaaga November 24,2018, mu Ttabamiruka w'ekika kino, Omulangira Kassim Nakibinge nga naye azaalibwa ba Mmamba yasinziira wano neyekokkola omuze ogwayingira mu bantu nga balowooza nti okugaggawala olina kutunda ttaka.\n“Ennaku zino waliwo omuzze abantu nga balowooza nti okugaggawala, olina kutunda ttaka. Ndowooza ekintu kino kikome tumanye nti abatusooka ebifo bino babikuuma nga naffe tulina okubikuuma bisobole okugasa abalijja. Ekifo kino bwekinafuuka ekyo kyemwagala kifuuke, kijja kuba kya ttunzi," Nakibinge nga ye Jjajja w'Obusiramu mu Uganda bweyategezezza.\nOmulangira yayongedde nategeza nti singa ekifo kinamalirizibwa kyakubeera kyakulabirako kirungi eri ebika ebirala okutumbula obulambuzi bwebirina.\n" Ekifo bwekinamalirizibwa Kijja kutumbula ekika ky’emmamba, kijja kutumbula eggwnaga Buganda ne Uganda okutwalira awamu kubanga ebintu by’obulambuzi abantu bonna babyetanira abo abava mu kitundu kino n’abava ebweru,” Omulangira Nakibinge bweyayongeddeko era mukumaliriza nabawa ensawo za sseminti 100.\nYe Omutaka Gabunga Ziikwa Mubiru IV yalabudde bazzukkulu be okwerinda abaagala okubawulayawula.\n"Mulekere awo okubuzabuza amannya bwobeera Namutebi beera Namutebi, bwobeera Nsubuga beera Nsubuga.\nSaagala ogambe nti nze ndi wa Nankere, nze ndi wa Mmamba Gabunga nga bweboogera. Emmamba eri emu yokka mu nsi. Teri Nankere teri Gabunga wabula omukulu w’akasolya.\nKati bujja kukya oli akugambe nti nva wa Nankere, nze nva wa Gabunga nga mukola mbaga, nja kubookya. Kenabasanga nze nja kubookya bwookya kubanga n’emmamba bagyookya nebagirya nange bazzukkulu bange bengenda okweyokyera," Gabunga bweyalabudde.\nKatikkiro w’ekika kino, Luyombo Mulindwa Kagenda yasabye abamasiga okwongera okukumakuma bazzukkulu baabwe n'okugondera Gabunga olwobunywevu bw'ekika.\nAbazzukkulu bawereddwa ennamba 0772425803/0772425668 nga kuno kwebasobola okuteeka ssente ez'okuyamba okuzimba Nkajja.\nYe akulira ekitongole Mmamba Foundation, Nsubuga Mukedi III yakubiriza abemmamba okwongera okugula emigabo mu bbanka yaabwe n’okugula ebintu ebikolebwa mu kabonero k’ekika okuli ebikopo n’emijoozi.


Page 62 – ababaka\nAugust 25, 2008 at 6:03 pm in reply to: Ebyaali Ebyokusaaga Nga Bifuuse Ebyomukwano. #19448\nAugust 25, 2008 at 5:51 pm in reply to: Adwadwalikanye lw’abatuliisa embwa, #19447\nEkyo kivudde mu kintabuli kya namungi womufuutifuuti Omuyeye kalonda wa bantu abava e bule ne bweeya abatalina atangira yadde akuba ku mukono abakola buli omu kyayagala wano mu Buganda yattu. Kubanga e Saudi Arabia toyinza kuwujjirayo mbizzi, mu Buyindi toriraayo nte na mmese naddala enjeru. Luno lwonna lumanyiro lwa bano ba serwajja okwoota. Mu Buganda embwa mukwano gwa muntu, tetugirya, naye oli kyaava agiwujja nagibaliisa lwa mpaka nga bwasekera ne mu kikondoolo, nga n’okuvuma kwatadde nga bwebamanyiira. Ffe ewaffe twagulanga enyama ku bantu babiri basatu abo betwaalinga tumanyi, oba nga waliwo omulala gwebatulaze. Abaganda musaanye mulekerawo okugula ebintu ku buli gwemulabye. Muteeke abantu bammwe bemumanyi mu bifo bya business mugule, kwaabo. Kitwetaagisa okwekunga mu buli ngeri yonna. It’s a matter of life and death. Kubanga ezo embwa bazijjawa? Embwa zokumakubo zitera okubeera ne kalusu azisuula eddalu erikwata nabantu! Omukyomo guyinza okukuviiramu okuyita mu kkubo nga weyambudde, olwo oba obadde semaka, namaka ,munnamateeka, musawo, Yinginiya, bwobeera owonye(Anti tewali na malagala,) ozzemu otya okuzimba erinnya lyo mu Society? Obulabe buli wonna.\nAugust 25, 2008 at 5:31 pm in reply to: Ekkobe litutte engabo y’ebika #19446\nOli mukwerarikiirira abe Ndiga ababadde abokubiri? Abo lulyo Olulangira baviiramu wwa? Hahahahahah, simanyi nabo bazannya? Tonzisa nseko!! Nze njogera bintono tono.\nBannaffe abe Kkobe muyogeyoge.\nAugust 25, 2008 at 5:23 pm in reply to: life presidency is about survival #19445\nSurvival struggle, nga ebeera wakati wa parasite ne host, akawuka ka slim nomulwadde. Host terina bya kulondako bingi mu lutalo luno. Naye ate ku byombi wadde parasite tekimanyi yesinga okubeera nobulamu obumpi, obwebizibu ate obutalina gyebugenda. Kubanga the parasite’s side of the struggle is a loose loose. Host bwawangula parasite efa. Host bwa loosinga afa ne parasite nefa. Kati awo Host erina kulaba nga wakiri yewonya yyo yenyini, kubanga oli parasite yye goner, in one way or another.\nAugust 25, 2008 at 5:14 pm in reply to: Katikkiro Walusimbi Embraces Bukedde FM Radio #19444\nNze ekyammalamu amanyi kwekusoma mu mawulire wakati mu biseera ebizibu nga ababaka ba Sabasajja bawambiddwa, nti katikkiro yagamba nti yaali mu kiseera ekyo yejjusa lwaki yakkiriza okubeera katikkiro. Mpozzi nga bamuwayira. Kubanga omuntu yenna asubira nti ensi tebeere a kazibu konna, nga ojjeko eyaffe ebitubiddemu, nti oba yye bwenebiibamu nga awanika abeera ayinza okumalamu abatuuze abala amaanyi. Abo babayita ba All Good Weather, Oba Sunshine Citizens.\nAugust 22, 2008 at 11:26 am in reply to: Eng’oma erina ebitundu nga eby’omuntu #19421\nSirowooza nti emboozi ya namunjoloba ekwaata ku nze, kubanga siri yadde mutono yadde wa kajanja. Mu ngoma mpozzi oyinza kumpita mpuunyi – sogera bingi, ndi muggumivu ate ndi mukwata mpola. Mumbejja oyo mpozzi ye namunjoloba.\nAugust 22, 2008 at 11:21 am in reply to: Okutirimbula Abaganda mu Ankole nga Amin avaako #19420\nKyeekyo kyennyini Mumbejja. Ne mu North nga Amin avaako batta Abaganda abaliyo. Abawomawo bavaayo nga badduka nga bayita mu nsiko, okwo nga kwekuli nabaana bamasomero. Naddala essomero lya Sir Samuel Baker, lyendowooza nti liri mu Lango eyo. Abo bennawulira nti baweera ddala obujulizi ku ttemu lino.\nMu Sir Samuel Baker bawerezangayo abaana okuva eno e Buganda edda. Okuva olwo abasinga kati tebakyakikola. Omwana wa kizibwe wange yayita okugendayo nebamugaana nga bagamba nti ebintu nebimala bikyuka bamanyi okuttirayo Abaganda.\nAugust 20, 2008 at 9:48 am in reply to: Emmeere Engaanda ewooma!!! #19395\nNze nyinza okulya mawogo awooma ne bijanjalo ebibisi omuli obutiko okumala emyeezi ebiri. Ebiseera ebyo mbadde ndyanga kawunga nebijanjaalo ebibisi okumala ebbanga ddene ddala. Naye wewaawo nga ntabika mu oluusi naye kitono ddala.\nAugust 20, 2008 at 9:44 am in reply to: Eng’oma erina ebitundu nga eby’omuntu #19394\nyea, waliwo engoma ensajja nenkazi. Engalabi yensajja. Kwolabira nti engalabi yensajja, kuba buli agikuba anyukawo namukazi (omu kubazinyi). Ate engoma empuunyi yenkazi, oluusi bagiyita Nalongo. Ate bu namunjoloba, bwebugoma “obulongo”.\nObulongo butya? Namunjoloba zibeera bbiri? Tongamba nti zikubisibwa emiggo ebiri kubanga ne ngalabi ne mpuunyi zikubisibwa ne mikono ebiri!\nAugust 20, 2008 at 9:34 am in reply to: Kiki Kyosinga Okwagala Ku Bantu B’ensi Mwoobera? #19393\nAbantu wano bagala nnyo ensi yaabwe, mu bigambo ne mu bikolwa. Osanga bayitiriza mu bimu nebaffuka basosoze. Nzikiriza yokka yekwogezesa ekyo. Naye wano bwokwata ku nsi, waliwo abantu bangi abetegese okufiirawo. Wano abantu tebagamba nti kino bwekirikyuuka, oba oli bwebalimujjako, oba abagwiira bwebalibagoba. Buli omu akyogerako akimanyi buvunanyizibwa bwe. Bagamba nti, “Bwetunakyuusa ebintu, bwetunajjako abafuzi bano, bwetunagoba abagwiira..” Luli nnatwaala omwana wa mukwano gwange okumugema mu ddwaliiro, nensanga yo abagwiira line nneene. Omusawo kyeyava avaayo nayita abe ggwanga lye be baaba basooka. Era wano abagwiira bakiimanyiira era tebakaayana. Bamanyi bagenyi, tebasulira kubawa balye ne meere ya baana.\nEnnaku ezo bakola empaka za bazinyi abasammula ku trash program emu. Waliwo abaana bawala aba Africa maama nga basammula nebegoyeza ku mitayimbwa naawe nogamba nti kyemukola ssi kifuufu naye mukikola bulungi! Bwebamala waliwo omuwala wawano eyali talina art yenna mu kusammula,nga tamaanyi kwesuuba nakumutayimbwa, nebamuwa ekikopo. Naye judge yayogera amazima, nti musamudde bulungi bannaffe mmwe, naye owa wano yalina okusinga. Ekyo ne mumasomero nga bakugamba, wawandiise bulungi nnyo mu bibuuzo, naye toyinza kusinga nyinimu kutannama.\nWano abantu bakola ebintu byaabwe newebuuza bategeraganye batya bonna nga nze abasula wano sitegedde? Tewayise birango, yadde ku radio yadde ku TV naye ogenda okulaba nga bakkungaanye mitwaalo mu kifo. Genda oggulewo edduka wano omugwiira, tewali gwebajjukiza butakugulako. Tewali nno ajja yadde okukubuuzako, mpozzi nanyini kifo nga azze okukujjako sente.\nNga bwengambye, ndowooza bayitiriza. Bwekityo ekiyitiridde kingi nnyo ewaffe Mu Baganda ba Katonda. Naye nebwetuuti nga bwetuli tuyitiridde ate ku ludda olulala, nakyo nekibeera kibi nnyo.Twemanyiiza nnyo, kino tekikola. Abantu mubamanyidde ddala nti babi, naye mukyabekulubeesako. Mubasembezeeyo, mubejjeeko. Buli omu nga atandikira ku abo abamuli okumpi. Ne Katonda taasima kwessa ku bantu ba mpisa mbi nga abagwiira abali omwaffe!! Tekimala butabba, akkiririza mu butuufu olina nobutawagira oba okutambula, okuwa abaana bammwe okuwasa nokufumbirwa ababbi nabe mize emirala egikyaayibwa Katonda waffe.\nAugust 20, 2008 at 9:13 am in reply to: Top Radio; Ku luno tewali alitoloka Mengo #19392\nAwo wolabira obujama, obukyaafu bwemyooyo mu kintu kino ekitukakibwako. Omwo muyinza kuvaamu kalungi ki? tuli bawambe, bya kabi. Ekiriwo kati oba kukkiriza buwambe buno, oba kwetakkuluza. Tujja kubeera baddu ba Katonda yekka. Top Radio nebweneyogerera ki ku ttaka lyaffe, bamanye nti batwepaatiikako kati nga tetunne sorting-a. Buli Muganda mu butuufu kati ateekwa okwebuuza kiki yye kyakola ku lwokusumulula ensi yaffe mu njegere za Sitani nabawereza be abatambulira mu bantu baffe ebbanga lino lyonna!!\nAugust 19, 2008 at 3:39 pm in reply to: Philly Bongoley Lutaaya #19373\nYoono bwiino omulala gwennafunye ku mukwano gwaffe Philly;\nPhilly was the second born in a family of four children, three boys and one girl.\nLutaaya was survived by 4 children.\nAugust 19, 2008 at 9:54 am in reply to: Wereza Abaganda Akayimba #19368\nNaye Katonda ayamba beyamba. Kubanga bweweyamba oba olaga okukkiriza nti Amazima ye Katonda era lye kkubo. Kale tweyambe atuyambe.\n…look inside you and be strong, then you’ll finally see the truth, that a hero lies in you.\nAugust 12, 2008 at 5:50 pm in reply to: LINNYA KI LYE TUBA TUTUUMA RADIO YAFFE ENGANDA #19315\nRadio Buganda — linnya ddungi. Naye tebalitwaalanga?\nKyeekyo kyenyini, ate kyansonyi nti tubadde tetukimanyi. CBS era yeyitibwa Radio yobujajja ate nga ye Radio Buganda. Naye nze mpulira nga CBS, naye mbadde sifunanga ndowooza mukisa guwulira nga bagiyita erinnya lino. Okwo kwekwewolereza kwange. Ate naagamba ki?\nLink yeno eye site okuli erinnya lino;\nKati mpozzi kyetusobola okukola kwekutuuma eno Baganda Radio[/b, nga mu lwaffe kyetuyita Rediyo ya Baganda. Era tulabika mpola mpola tuzzeyo ku Ababaka radio mu bimpimpi.\nAugust 12, 2008 at 10:02 am in reply to: ABAGULA ennyama n’enkoko enjokye #19329


Bukedde Online - Engeri Abdallah Kitatta gy’abadde apanga ssente\n‘Basajja ba Kitatta katono banzitire omwana’...\nABDALLAH Kitatta okutuuka ku bugagga bw’alina ayise mu bukuluppya obw’amaanyi n’abamu n’abaleka n’ebinuubule nga bakolima olw’engeri gy’abadde abaggyako ebyabwe ku mpaka asobole okutuukiriza ebiruubirirwa bye.\nAba NRM abamu e Lubaga lwe beekalakaasa ne bakunga abalala obutawa Kitatta kalulu.\nAba bodaboda, aba takisi, abasuubuzi, bannabyabufuzi, ab’amasomero, n’abalala bangi omusajja ono eyakoma mu S3 nga n’Oluzungu lumuzannya emu ku bbiri abadde yabateeka mu nkwawa ze.\nOkusinziira ku nsonda ezimutegeera obulungi, abadde akola buli ky’asobola singa abeera alina ky’aluubirira okutuukiriza era mu ngeri eyo, akoze ebintu bingi mw’agaggawalidde abalala nga bakaaba.\nOkuwandiisa bodaboda ku mpaka\nOluvannyuma lw’akalulu ka 2006, eyali kamisona wa poliisi akwanaganya abantu baabulijjo, Asan Kasingye, yalagira ekibiina ky’aba bodaboda ekyaliwo mu biseera ebyo ekya Kampala Union Boda Boda Cyclists Association (KUBOCA) okukolera awamu ne poliisi okutereeza ekibuga.\nAba KUBOCA abaali bakulemberwa Abdu Masokoyi baafuuka ekirala era akavuyo ke baaleeta mu Kampala nga basolooza ssente ezimenya amateeka ku pikipiki, kaaviiramu n’okufa kw’eyali munnakibiina kya FDC, Tom Jjulunga mu 2009.\nAba bodaboda baaziba oluguudo ne balemesa emmotoka za Pulezidenti okutambula ne bamusaba okuyingira mu nsonga zino n’ayita omuduumizi wa poliisi mu ggwanga Gen. Kale Kayihura annyonnyole ku ba KUBOCA wabula n’abeegaana.\nKitatta (mu kyenvu) mu lukuhhaana Nakimera olumu e Lubaga gye buvuddeko.\nl Nga March 7, 2010, Kayihura yayita aba bodaboda bonna mu Kampala mu lukiiko, mu biseera ebyo, Abdallah Kitatta yali mukulembeze wa NRM e Lubaga era olukiiko yalwetabamu n’ategeeza Kayihura nti aba KUBOCA, bambala emijoozi egya kyenvu ne bakuba abantu emiggo ne bakyayisa ekibiina.\nl Nga March 7, 2010, eyali Town Clerk wa Kampala, Ruth Kijjambu yalangirira okulonda obukulembeze bwa Bodaboda mu Kampala mu ngeri abasinga gye baawakanya, kyokka ye n’agenda mu maaso ng’awagirwa eyali RDC wa Lubaga era nfanfe wa Kitatta, era kw’olwo, abakulembeze abakadde bonna baakwatibwa.\nl Kitatta yalondebwa okubeera omuyima ate Atanansi Kafeero n’alondebwa ku bwassentebe bwa bodaboda mu Kampala era bwe katyo akabinja ka Bodaboda 2010 bwe kaatandikawo era ng’abakakulira beewaana nti balina obuwagizi bwa poliisi kubanga balinamu abanene bangi.\nl Akabinja kaatandika okusolooza ssente mu ba bodaboda mu bukambwe ne bassaawo ne densite ez’obuwaze nga bwe bakusanga nga togirina gufuuka musango gwennyinni era n’obonerezebwa. Abamu baabaggyangako ssente eziri eyo mu mitwalo ebiri ate ng’abalala bakubwa nnyo era abamu baalufiiramu. Nga bakolera ku biragiro by’omuyima waabwe Kitatta, beddiza emirimu gyonna ku bodaboda nga ssente bazisolooza siteegi ku siteegi.\nl Nga September 9, 2013, KCCA bwe yali egezaako okuwandiika aba bodaboda mu Kampala, Kitatta yaduumira basajja be ne balumba abaali bawandiika ne babakuba n’empapula ne bazookya, okuwandiika aba bodaboda ne kukoma awo.\nEkigendererwa mu kino, Kitatta yali tayagala KCCA kumanya muwendo gwa bodaboda guli mu Kampala okusobola okwesigaliza omulimu gw’okuzisoloozaamu ssente.\nSsente za SACCO ya Bodaboda\nOmu ku ba bodaboda eyali mu nteekateeka z’okutandika akabinja ka Bodaboda 2010 kyokka oluvannyuma Kitatta ne banne ne bamwefuulira yagambye nti, mu 2010 nga batandika akabinja ka bodaboda 2010 akabadde kafuukidde eggwanga ekyambika, Pulezidenti Museveni yabakyalira okuggulawo SACCO yaabwe n’abawa obukadde 500 okwekulaakulanya wabula ssente zino zaabulira mu mikono gya Kitatta n’abatonotono.\nKitatta, ssente mu kifo ky’okuziteeka mu SACCO gye zaalina okugenda, Museveni olwabakuba omugongo, yasalawo okuzikozesa ebibye.\nY’abadde akutula ddiiru z’okukuba abooludda oluvuganya mu Kampala Mu 2011, Dr. Kizza Besigye bwe yatongoza kampeyini ya ‘Walk to Work’, aba bodaboda bangi abaamweyunira ku nkungaana ze yakubanga, akabinja ka Kitatta, kigambibwa nti kaaweebwa ssente mpitirivu okuyamba poliisi okubalwanyisa.\nKayihura bwe yabadde mu palamenti ku Lwokusatu lwa wiiki ewedde, yategeezezza nti, Kitatta n’akabinja ke baayamba poliisi okulwanyisa abooludda oluvuganya Gavumenti abaali batabangula ekibuga.\nOkuva olwo, poliisi ne bannabyabufuzi abalala baatandika okukozesa akabinja kano okulwanyisa obwegugungo mu Kampala naddala obwa bannabyabufuzi booludda oluvuganya Gavumenti. Era omusimbi baayoola mungi!\nEra, akabinja ke kamu, Kayihura bwe baamukuba mu kkooti e Makindye nga bamuvunaana okukuba abawagizi ba Dr. Kizza Besigye mu 2016, ke kaapangisibwa okukuba bannamateeka b’oludda oluwaabi okwali ne Loodi Meeya Erias Lukwago ku kkooti e Makindye.\nAmbyulensi y’aba Bodaboda 2010.\nBodaboda ezibadde zikwatibwa Aba bodaboda bwe baakoze omuyiggo ne bookya ofiisi z’akabinja kano ku Mmande, baasanzeeyo nnamba puleeti za pikipiki nnyingi wabula nga zo pikipiki tezirabikako okuggyako entono ezaasangiddwaawo.\nAba bodaboda abaakulembeddwaamu Siraje Mutyaba owa Century Riders Association, balumiriza nti, Kitatta pikipiki ze babadde bakwata babadde bazitema sipeeya ne bazitunda.\nMu kutunda sipeeya wa pikipiki ze bakwata ku bantu ne batazibaddiza, Kitatta mw’abadde afuna ssente z’atakoleredde.\nMutyaba agattako nti, bwe babadde bakwata pikipiki, babadde bafuba okulaba nga nnannyini yo bamukamulamu buli kasente k’aba nako.\nSsente zino teziriiko mbalirira yonna wadde ofiisi endala gye ziraga okuggyako ewa Kitatta, Kafeero Atanansi ne bassentebe abalala.\nAlina takisi mu Kampala\nMu kunoonya obugagga, bwe yafuna ku ssente, yayingira omulimu gwa takisi era abadde akolagana nnyo n’ekiwayi kya Mustapha Mayambala era bano b’abadde yakwasa takisi ze.\nOlumu bwe yali mu lukiiko lw’aba takisi mu Kampala yategeeza Mayambala nti, “ Mayambala omusajja addukanya takisi zange simutegeera nfunira omulala.”\nAkabinja ka Mayambala\nEkibinja kya Mayambala okusobola okukiwa obukuumi okuva ku kibinja kya Yasin Ssematimba bwe bagugulana, nakyo kibadde kiriko omutemwa gwe kisasula ewa Kitatta.\nEra, alina ebizimbe ebivaamu ssente mu bitundu bya Kampala ebitali bimu n’ekifo we booleza mmotoka e Lubaga


Bukedde Online - Ebisale by'entambula eri abadda mu byalo bipaaziddwa\nEbyentambula ya Ssekukkulu: Agenda e Masaka tolina ky'okima mu kibuga!\nGavt. ekoze bajeti ya bukadde 1,160 okutuu...\nOBUNGI bw’abantu abagenda mu byalo okulya ennaku enkulu buvuddeko ebisale by’entambula okulinnya ku nguudo ez’enjawulo.\nMu ppaaka za bbaasi ezimu okuli eya Namayiba , Global Coaches eya Kampala mukadde, Kisenyi Bus Terminal, Arua Park n'endala kati kikwetaagisa okulindako okumala akaseera okufuna bbaasi etikka .\nBannannyini bbaasi bagamba nti abantu abatambula beekubidde oludda lumu oluva e Kampala okudda mu byalo ng'abava mu byalo batono nnyo nga bbaasi bakomyawo nkalu kino ne kibawaliriza okulinnyisa ebisale okufuna ssente z'amafuta.\nJude Tumwine maneja wa bbaasi za Global yagambye nti ssente entonotono ze baayongeddemu zaakaseera katono ng'ebisale bigenda kuddayo nga bwe bibadde ku 20,000/- okuva mu Kampala okudda e Mbarara. Wabula nga kati omuntu ava e Kampala kimwetaagisa 30,000/- okugenda nga kino kitegeeza nti bayongeddemu 10,000/-.\nYe Jackson Wacibra maneja wa GAAGAA yagambye nti, ‘Wadde naffe abali mu mulimu guno kekaseera we tukolera ku kasente, essira tusinga kulissa ku byakwerinda n'obulamu bw'abasaabaze.\n"Ekiseera kino tutwala obudde nga tukyetegekera era bbaasi zaffe zikoleddwa bulungi okuzisobozesa okutambula obulungi ssaako ne baddereeva nga bali bulindaala okusobola okutuusa abaasabaze gye bagenda mu mirembe," Wacibra bwe yagambye.\nKu ky'ebisale aba GAAGAA baayongezzaamu 5,000/- ku buli lugendo. Okuva mu Kampala okudda Lira awabadde ku 20,000/- kati 25,000/- n'ebitundu ebirala gye bakolera.\nMu ppaaka ya Namayiba awali bbaasi ezidda e Mbale , Soroti n'okweyongerayo kw'ossa ebitundu ebirala abantu abatambula baabadde bakyali batono era ng'ebisale tebinnalinnya kuva ku 20,000/-.\nNelson Ssekandi maneja wa ppaaka ya Namayiba yagambye nti wadde abantu abatambula olw'ennaku enkulu baba bangi, bakola kyonna ekisoboka okulaba nga babawa obukuumi nga bakyali mu ppaaka.\nYagambye nti ppaaka yonna omuli n'ebifo abasaabaze we batuula okulinda bbaasi byonna babyetoolozza kkamera ezirondoola buli muntu ky'akola okusobola okukwata abanyakuzi b'ensawo n'obumenyi bw'amateeka obulala.\nMu ppaaka za ttakisi ez'enjawulo omuli empya, enkadde, eya Namayiba ne mu Kisenyi wadde ng'ebisale bibadde tebinnakaalaama, abasaabaze bakwatiridde\nkumpi ku buli siteegi.\nABATTAKISI KYE BAGAMBA\nRobert Ssekitooleko amyuka ssentebe wa ppaaka empya yalabudde abasaabaze okwongera okuba abeegendereza naddala ku baana n'ebintu bye batambula nabyo.\nYawadde abasaabaze amagezi obutalinnya ttakisi nga tebagikoppolodde nnamba okusobola okugirondoola ssinga obaako ebintu bye weerabiddemu oba obuzibu obulala.\nABASAABAZE MUGOBERERE BINO\nSsekitooleko yalabudde abasaabaze okwewala okulinnya ttakisi ezitikkira wabweru wa ppaaka ne ku nguudo ez'enjawulo mu Kampala kubanga ezimu za bamenyi ba mateeka.\nKatikkiro agguddewo bbanka y'Essaza ly'e Kyaggwe\nKabaka alonze abaami b'Amasaza abapya\nEbyaffe mu Kyaggwe:'Aba disitulikiti batunda ettaka erisinga e Kyaggwe'


Bukedde Online - Bbaasi 10 ze zikwatiddwa mu kikwekweto\nBbaasi 10 ze zikwatiddwa mu kikwekweto\nPoliisi eboye ebikozesebwa okunywa shisha mu bbaala\nLukululana ekoonye enju mu kiro nga famire...\nBy Samuel Balagadde Hannington Nkalubo\nGAVUMENTI etandise ebikwekweto ku bbaasi ezitikkira ku nguudo era eggulo yakutte 10 ze yasanze nga zikolera ebweru wa ppaaka ya Qualicel Bus Terminal ne Arua Park.\nEno y’embeera eri mu ppaaka ya bbaasi eya Qualicell Bus Terminal.\nBya Samuel BALAGADDE, Hannington NKALUBO NE FRANK SSEKYANZI\nKiddiridde entegeka empya ekitongole kya Gavumenti ekya Transport Licensing Board (TLB) ze kyalangirira gye buvuddeko omuli okukyusa bbaasi okusinziira ku nguudo n’ebitundu gye zikolera.\nMu ntegeka empya, bbaasi ezikwata oluguudo lw’e Mbarara, Kabaale, Mutukula ne Ntungamo yazisindika mu ppaaka ya Kisenyi Bus Terminal.\nEzigenda ebweru w’eggwanga omuli e Rwanda, Burundi, Tanzania, Kenya, ne Zambia zaasindikibwa mu ppaaka ya Namayiba. Mu paaka eno era yatwalayo n’ezikolera e Ggulu, Kitgum Arua n’ebitundu bya Acholi byonna.\nAte ezigenda e Jinja, Iganga, Mbale, Teeso ne Busia zassibwa mu Qualicel Bus Terminal.\nOmuwandiisi w’ekitongole kya TLB, Winstone Katushabe yategeezezza nti kino Gavumenti yakikoze kuyamba kukendeeza mujjuzo ku nguudo z’omu Kampala naddala ku Namirembe Road, Ben Kiwanuka, Luwum, Nakivubo ne Arua Park.\nBbaasi 10 omuli eya kkampuni ya Ibabu Coaches, Sevaoir, Kakise, KK Travellers zaasangiddwa nga zijeemedde ekiragiro kya Gavumenti era abaserikale baazikutte ne bazitwala ku CPS n’abasaabaze abaabaddemu.\nyakulidde ekikwekweto kino, Isreal Wambetyo yagambye nti bbaasi ezitagondera mateeka tezigenda kuweebwa layisinsi zizikkiriza kusaabaza bantu mu nnaku za Ssekukkulu ezisembedde.\nPoliisi esigale ngâ€™erawuna mu byalo okutangira obubbi\nSsentebe awonye okufiira mu kabenje


Bukedde Online - Amagye gawadde Ssematimba ebiragiro\nAmagye gawadde Ssematimba ebiragiro\nSsematimba ( wakati) ataddeko enkoofiira ng’annyonnyola bakulembeze banne aba KOTSA ebyamutuuseeko.\nBAMBEGA ba ISO baamaze olunaku lulamba nga bakunya ssentebe wa baddereeva ba takisi mu kibiina kya KOTSA, Hajji Yasin Ssematimba oluvannyuma ne bamuyimbula kyokka ebyamutuseeko abinyumya nga lutabaalo.\nYagambye nti baamusibye ku njegere n’empingu ku mikono ne bamukunguzza mu ttumbi okumutwala mu kifo ekyekusifu kye yabadde tasobola kutegeera. Oluvannyuma obudde nga bukedde baamuggyeeyo mu kifo ekyo ne bamutwala n’asisinkana akulira ekitongole kya ISO, Kaka Bagyenda.\nBye yayogedde ne Bagyenda bingi yagaanyi okubyogera kyokka okumuyimbula yamaze kumwetondera ne yeeyama okwongera okukolagana obulungi n’ebitongole byokwerinda okukuuma omulimu gwa takisi nga baddereeva bagweyagaliramu.\nEMISANGO Yagambye nti baamulumirizza okwenyigira mu kukuba n’okutema ssentebe wa siteegi y’e Bweyogerere, Eddie Ssebandeke, kye yeeganyi nti tasobola kukikola kubanga oyo mukwano gwe era bwe yakubwa ye yamuyamba okumutwala mu ddwaaliro era yabadde naye ku ofiisi.\nYagambye nti baamubuuzizza ku bubinja bw’abavubuka abamenyi b’amateeka obupangisibwa okutulugunya baddereeva kyokka ne yeegaana nti ye ssentebe atasobola kwenyigira mu kutulugunya dereeva yenna.\nKu kwetondera Kaka yagambye nti yakikoze ku lwa banne abayinza okuba nga beenyigira mu bikolwa ebimenya amateeka naye teyakikoze ku lulwe kubanga tewali musango gwonna gwe yagguddwaako era teyakoze wadde siteetimenti nga bamuyimbula. Yagambye nti teyeeyimiriddwa wadde ng’avaayo wabula balina ebintu bye baamugambye okutegeeza banne naddala ababadde beenyigira mu bikolwa ebimenya amateeka babikomye era tagenda kuttira mukulembeze yenna ku liiso.\nOLUKIIKO Eggulo Ssematimba yakedde mu ofiisi n’atuuza olukiiko lwa bakulembeze banne n’abanyumiza byonna ebyamutuuseeko n’engeri gye yayimbuddwa. Yabagambye nti yeewuunyizza engeri bambega gye bamulinnya akagere ne bamutambulirako okuva mu Kampala okutuuka mu maka ge agasangibwa e Namagoma mu ggombolola y’e Nsangi.\nYabagambye nti abaserikale baali mukaaga ng’abamu batambulira ku pikipiki ate abalala mu mmotoka ya Mark II era baamubala ng’akkalidde bulungi awaka akutte omusaalo agenda kusaala ne bamukwata.\nBaasooka kwebulungulula nnyumba ye ne bamugamba nti akulira ISO amwetaaga kyokka bye yali ayita ebyemirembe ate yagenda okulaba nga bamukaliga ku mpingu n’enjegere nga bamutwala mu kifo ky’atasobola kujjukira.\nOBUNKENKE Yagambye nti wadde yayimbuddwa naye atambulira ku bunkenke olwabamenyi b’amateeka abangi abeerimbise mu mulimu gwa takisi ng’ebigendererwa byabwe tebaagala gutereere.\nYagambye nti ky’asinga okweraliikirira ekiseera kino be bagagga abaagula poloti okwetooloola ppaaka ya takisi enkadde abaagala okutandika okuzimba kyokka nga bo ng’aba KOTSA tebakkiriziganya nabo. “Abalabe baffe nnamba emu mu takisi era kwe nsonze kati, bagagga abaagula poloti. Baagala okuzimba kyokka ffe tetusobola kubakkiriza era ensonga twazitegeeza pulezidenti emivuyo gyonna egyakolebwa mu kugula poloti ezo,” Ssematimba bwe yagambye.\nYategeezezza nti bannaabwe aba UTRADA nabo tebaagala mulimu gwabwe kutereera kyokka abo tabatya kubanga bo baagala kutabula nzirukanya ya takisi ate ye agenderera kutereeza mulimu era ye alaba nti y’ali ku kituufu wadde Mustafa Mayambala owa UTRADA tabiraba.\nKu kulonda abakulembeze yategeezezza nti bo ekyo tebakiraba nga kizibu era ekiseera kino tewali bwetaavu bwa kulonda kubanga obukulembeze bwa takisi weebuli. Yagambye nti abantu abakola ku nteekateeka y’okulonda si beebavunaanyizibwa era bo tebasobola ku kwetabamu.\nSsentebe w’ekiwayi kya takisi ekya UTRADA, Mustafa Mayambala yagambye nti munne Yasin Ssematimba by’ayogera abantu babisengejje kubanga alina bingi by’asirikidde ate bambega bayogerako nti tebalina musango gwe baamugguddeko ye abamanyi ng’abakugu era bwe kiba kituufu teyeeyibaala.\nYagambye nti bo bazze bategeeza ebitongole eby’enjawulo embeera embi eri mu takisi nti baddereeva bakubwa, batulugunyizibwa n’okubonyaabonyezebwa naye nga tebayambibwa kyokka basanyukidde Kaka okutandikira ku ssentebe okunoonyereza. Yagambye nti bo tebatidde wadde bambega bagenda ku ludda lwabwe okunoonyereza babaaniriza. Yannyonnyodde nti bo bakyalemedde ku kulonda obukulembeze bwa takisi. “Oba abo batuufu lwaki tebakkiriza kulonda.\nBaddereeva be bagamba nti babakulembera bulungi lwaki tebabakkiriza ne babalonda mu kifo ky’okutya okwetaba mu kulonda embeera y’obunkenke n’eggwaawo mu takisi” Mayambala bwe yagambye.\nSsenda wula bak yamulemedde Diriisa Ssendawula aba ISO bakyamulemedde tebannaba kumuyimbula era baalabudde nti bakyagenda mu maaso n’okukwata abalala be baagala okunoonyerezaako\nEmbeera mu baddereeva ncamufu ng’abamu bagamba nti ISO ky’ekoze kirungi okukola okunoonyereza ate abalala bagamba nti okukwata abakulembeze kiyinza okusannyalaza emirimu gyabwe\nKOTSA, Hajji Yasin Ssematimba,


Bukedde Online - Poliisi eyingidde mu bya Jose Chameleone okukuba owa Bukedde\nPoliisi eyingidde mu bya Jose Chameleone okukuba owa Bukedde\nOwa poliisi atamidde n'akuba omuyizi essasi...\nBakutte aweesa ebicupuli bya ssente\nAdded 24th April 2018\nBAMBEGA ba poliisi basindikiddwa okunoonyereza ku muyimbi Joseph Mayanja amanyiddwa nga Jose Chameleone eyasiiwuuse empisa n’akuba n’okutiisa okutta munnamawulire wa BUKEDDE Josephat Sseguya.\nSseguya ( ku kkono) ne Chameleone.\nOmwogezi wa poliisi mu ggwanga Emillian Kayima yategeezezza nti abantu naddala ba ‘sereebu’ bateekwa okuwalirizibwa okugoberera amateeka. “Tewali muntu akkirizibwa kutwalira mateeka mu ngalo.\nAmateeka gasobola okukukwata era abatakimanyi bakitegeere nti akawaayiro nnamba 236 kassaawo ebibonerezo ebikakali era bwe gukukka mu vvi Omulamuzi asobola okukusiba ebbanga lya myaka etaano,” Kayima bwe yagambye.\nYategeezezza nti bambega ba poliisi bye banaaba bazudde mu kunoonyereza bye bigenda okwesigamwako mu musango.\nYagambye nti omuntu yenna akubiddwa oba atiisiddwa ky’asooka okukola kwekubira nduulu ku poliisi, awo omusango ne guggulwawo.\nSseguya omusango yagugguddewo ku Ssande ku poliisi e Katwe.\nYamaze kulumbibwa kabinja k’abazigu e Nateete mu kiro ky’Olwomukaaga abaagambye nti batumiddwa Chameleone okumulaalika nga bwe bajja okutta Sseguya singa teyeesonyiwa Chameleone.\nKayima yagambye nti omuntu akubiddwa bw’amala okuggulawo omusango, ekiddirira poliisi kuwandiikira muntu oyo ateeberezebwa okwenyigira mu bumenyi bw’amateeka ng’emuyita kubanga abamu bamanyiddwa bulungi era omuntu oyo bw’agaana okweyanjula ku poliisi mu ddembe ekiddirira kukwatibwa wonna we baba bamusanze n’atwalibwa mu kkooti.\nYategeezezza nti bangi beerabira nti okutwalira amateeka mu ngalo, tekikkirizibwa era abamu beeyita baakitalo.\n“Ndaba abantu omuli abalina ssente n’abalina amannya naddala basereebu nga beetwala nga bwe baagala ne beerabira nti amateeka weegali.\nEtteeka bwe likukwatako osobola okukitegeera era mbalabula okwegendereza enneeyisa yaabwe,” Kayima bwe yagambye. Chameleone yagguddwaako omusango gw’okukuba munnamawulire n’okumutiisatiisa okumutta nga guli ku poliisi y’e Katwe ku fayiro nnamba SD: 59/22/04/2018.\nSseguya alumiriza Chameleone nti yasinziira ku mukolo gw’okwanjula kwa Catherine Kusaasira e Luweero ku Lwokutaano lwa wiiki ewedde n’amukuba ebikonde mu lubuto n’okumusogamu engalo mu kifuba ebyamulumizza.\nEbyo yabikoze bw’amuweereza agagambo ageesittaza. Mu kiseera Chameleone we yakubidde Sseguya yabadde amwogerera ebigambo omuli: Ggwe wansuula ate okyagenda mu maaso n’okunsuula ng’onjogerera ebigambo ku ttivvi n’okumpandiikako amawulire agatankolera.\nEggulo bannamateeka ba kkampuni ya New Vision efulumya ne Bukedde, baategeezezza nti omusango baaguyingiddemu butereevu era balindiridde kunoonyereza kwa poliisi battunke ne Chameleone mu kkooti.\nOlutalo lwa Chameleone ku Sseguya lwewuunyisizza abantu omwabadde n’omuyimbi wa Golden Band Grace Ssekamatte eyawaliriziddwa okutaasa Chameleone.\nSsekamatte yeegattiddwaako omwogezi w’emikolo Issa Musoke eyasabye abaserikale bayambeko okukkakkanya embeera.\nSsekamatte yagambye nti yayingiddewo kubanga ng’oggyeeko okulumya Sseguya, wabula yalabye ng’olutalo Chameleone lwe yabadde asitudde luyinza okucankalanya omukolo.\nEggulo Chameleone ng’ali ne Brian White beekutte ku katambi ne bakaweereza ku mikutu gya bannamawulire nga basaba okutabagana ne Josephat Sseguya era bwe kiba kisoboka amusonyiwe kubanga bonna bantu ba wamu era Chameleone tayagala kusajjula bintu .\nGavumenti etandika Lwamukaaga okugaba emmere\nSseguya wa Bukedde aggudde emisango ku Chameleone\nAbaabaddewo nga Chameleone akuba Sseguya bakoze sitatimenti


Bukedde Online - Ebya ssentebe gwe baakwatidde mu bwenzi ne muk'omusajja biranze\nMuseveni aggudewo ekkolero ly'essimu erisoose n'alabula\nBebe Cool ayogedde ekyamugaana okugenda ku...\nNannyonga ne ssentebe Ndawula nga bambala.\nSSENTEBE w'ekyalo gaamumyuse bwe yakwatiddwa lubona ng'asinda omukwano ne muk'omutuuze we, abatuuze ne babakunguzza ku kyalo kumpi nga bali bukunya.\nNdawula Mutebi ssentebe wa LC1 mu Nyendo, Kiyirikiti mu Masaka yakwatiddwa ne Hadijah Nannyonga muka Abdul Nkoba ng'ono muvubi ku kizinga ky'e Lugyabwa.\nNkoba ne mukyala we baakamala mu bufumbo emyaka 18 era nga baabawoowa nga balina abaana bataano. Nkoba agamba nti ekiseera kyatuuka n'atandika okwekengera mukyala we nti yandiba ng'aliko omusajja gw'aganza ku kyalo. Abamu ku batuuze baavaayo ne bamubbirako nti ssentebe yennyini y'amwagalira omukazi.\nBino byali biri bityo, n'amaka ga ssentebe ne gatabuka nga kigambibwa nti, naye mukyala we yawulira ebigambo nti, bba ayagala mukyala Noba era ye mukyala ssentebe n'anyiiga nnyo n'anoba.\nENGERI GYE BAAKESSE SSENTEBE\nNkoba agamba nti, ku Lwokuna ekiro yafuna essimu okuva ku kyalo ng'emutegeeza nga bwe balabye mukyala we ng'agenda ewa ssentebe. Yasitukiddemu n'akwata eryato era bwabadde bukya n'atuuka mu Nyendo.\nYakwataganye butereevu n'abaamukubidde amasimu ne bamukakasa nti, omukazi yabadde ayingidde ewa ssentebe.\nEyabadde alondoola yategeezezza Nkoba nti ye yalondodde mukazi we okuva lwe yafulumye mu nnyuma okutuuka ewa ssentebe. Mbega yategeezezza Nkoba nti mukyala we bwe yatuuse ku ggeeti ya ssentebe, n'akuba essimu era waayiseewo akaseera katono ssentebe n'ajja n'amuggulira.Baayingidde olwo abaabadde ku mulimu gw'okuliimisa ne basigala wabweru.\nNKoba bwe yatuuse, ne beekuhhaanya ne banne kyokka ne basalawo ye abeeko we yeekweka bo bakonkone ssentebe, era kye yakoze. Abatuuze baakonkonye ssentebe ne bamutegeeza nga bwe bafunye obuzibu nga baagala ajje abayambe.\nWabula yabazizzaamu kkabyo ng'ababuuza buzibu ki obwo bwe bafunye obutasobola kugumiikiriza budde kukya. Abatuuze baalemeddeko ekyawalirizza ssentebe okubaggulira. Yajjidde mu ttawulo n'ababuuza kye baabadda bamwetaaza. Amangu ago baamubuulizzaawo muntu ki gwe yabadde naye mu nnyumba.\nYasoose kusirika bano kwe kumulagira abatwale mu kisenge. Awatali kuwalira era ng'alabika atidde nnyo, yabatutte mu kisenge gye baasanze Nannyonga ng'agalamidde ku bulili kyokka nga naye yabadde bukunya.Nannyonga baamusikambudde ku buliri ne bamulagira afulume ennyumba.\nMu kavuvuhhano kano Nannyonga yasobodde okwambala ppeti kyokka nga talina ky'ayogera. Bano bombi baabafulumizza ne babakunguzza kumpi nga bali bukunya okubatuusa ku poliisi y'e Masaka olwo Nkoba n'aggula ku mukyala we omusango.\nOmusirikale wa poliisi eyakwasiddwa omusango guno ye Eseza Matsiko nga gwateereddwa ku ffayiro nnamba SD:REF:43/09/11/2019, nga omusango guno gugwa mu kiti kya butabanguko mu maka era nga Nkoba gwe yaggudde ku mukyala we.\nAbakwate bombi baateereddwa ku kakalu ka poliisi kyokka oluvannyuma, Nkoba yagaanyi mukyala we okudda mu maka era mu kiseera kino Nannyonjo alina ewa mukwano gwe we yeewogomyeko nga bw'agezaako okwegayirira bba amuzze mu maka. Era Nannyonga yategeezezza nti, wadde yasobezza talina musajja mulala gw'agenda kuwangaala naye okuggyako Nkoba\nEngeri gy'olabirira enviiri ezitaweza ppaafu\nPatra enyumirako bbulawuzi eraga ekkundi\nEbirungi by'okusiba akaviiri akaliko akatimba


Bukedde Online - Gavumenti eveeyo egogole emizannyo egizing'amye\nGavumenti eveeyo egogole emizannyo egizing'amye\nOmupiira gwaffe tulina okugufuula pulofeesono\nNZIZE mbalaga nti waliwo ekikyamu mu Uganda mu mizannyo gyonna okusinga egyo egimanyiddwa mu kuleeta ssente era egiyaayanirwa abawagizi. Emizannyo gyonna egivaamu ssente okuli; omupiira, ebikonde, mmotoka z’empaka, okubaka n’emilala gyonna gyadobonkana mu nzirukanya era guli gumu gulimu ebiwayi.\nNaye twebuuze lwaki? Lwaki bonna balwanira obukulembeze? Ani alina okubatabaganya? Era twebuuze lwaki tebatabagana? Ebibuuzo bingi naye eby’okuddamu bitono.\nMu nsi endala wabaddewo obugulumbo nga mu Uganda naye bakikola batya? E Kenya, Rwanda, Tanzania, Sudan, n’ensi endala bonna baali bakaayanyeeko naye kati bassa kimu era bwe batuuka okulonda abavuganya ku ntebe, balonda mu mazima naye wano toyinza kulonda kubanga abali mu bibiina ebyo tebalina mazima ekireetedde ebibiina by’emizannyo okufumbekeramu entalo.\nKino kiviira ddala waggulu ng’abakulembeze balina be baagala mu bukulembeze olw’engabana ye ssente ne kiwa amaanyi obukulembeze obwo okukola buli ekisoboka okulemerawo wadde ng’amazima bagamanyi.\nMbaddeko e Rwanda era balina enkaayana mu bibiina by’emizannyo era Pulezidenti Kagame yabayita mu biti byabwe n’abalagira buli omu ayogere amazima era amazima ne gavaayo kuba bamanyi talina kyekubiira. Entambula y’ebintu tugiraba e Rwanda era bagenda kusaba okutegeka ekikopo ka Afrika balina ebisaawe ebimala naye Uganda yaba ki ate nga ye yabakuza? Somalia egenda kutuyitako.\nErina ebisaawe ebizibibwa FIFA bisatu kyokka omutemwa gwa ssente Somalia z’efuna naffe ze tufuna naye ffe lwaki ebisaawe bitwekubya mpi? Minisita w’emizannyo Charles Bakkabulindi ebyo abimanyi naye tanyega.\nEntalo eziri mu ggwanga azimanyi naye tavangayo kwebuuza lwaki ziri mu mizannyo wabula ye awuliriza luuyi lumu. Akimanyi nti waliwo oludda olutuufu olulina okubeerawo n’ebiwandiiko amanyi kye bitegeeza era tasobola kubiwakanya ky’ova olaba nti Maama Janet Museveni tebamukkiriza kubiyingiramu kuba ajja kumanya amazima.\nJesca Alupo eyali minisita w’ebyenjigiriza n’emizannyo bwe yagamanya, abalala badduka, abamu baaswazibwa era nsaba Pulezidenti Museveni aveeyo yeebuuze lwaki buli kibiina ky’emizannyo kirimu okulwanagana.\nAsaana ayite abalwanagana amanye ekituufu naye bamulimbye nnyo. Mu poliisi, Kirumira yamala kuvaayo abantu ne bamanya ekiri munda. Pulezidenti alina okwebuuza FUFA Limited bye biki mu mupiira era yeebuze ekiri mu bikonde, obugaali, okubaka n’emizannyo emirala. Kino tekisoboka kugaana era n’enkaayana zijja kuggwaawo. georgesimlala@gmail.com 0702129092NKUBUULIRA\nMaama wo kye yakuwa kireke kikankane...


Ebigambo Bya Ssekabaka Sir. Edward Muteesa Nga Uganda Efuna Obwetwaaze – Uganda Today\nUganda Teryaali Ttwale Lya Bangereza Wabula Bwaali Bukuumi\nChris KatoOctober 16, 2021\nNga tuli mu mweezi guno mwetujjukirira, Obwetwaaze obwatukiibwaako nga tuva mu kukulemberwa Bungereza, eyatukulemberera ddala okumala emyaaka 68, tusaanye twejjukannye ku bintu ebimu ebikulu ebyaaliwo.\nBuganda, ensi Namugereka gyeyatondeka mu massekati ge Ggwanga eryafuulibwa Uganda nga ebitundu eby’enjawulo omwaali Acholi, Busoga, Bunyoro, Bukedi, Kigezi, Ankore, Tooro, Lango bigigattiddwaako, Abangereza nga bayita mu kukaka Ssekabaka Mwanga Basammula Ekkere okkussa omukono ku ndagaano ewaayo obuyinza ku nfuga y’ensiye, batwaala obuyinza bwokufuga ensi gyebatuuma Uganda nga erinnya lino liva mu Buganda.\nAbazungu nga bayita mu kubunyisa eddini ku Ssemazinga Africa, bakizuula nti Africa yali ensi bwaguuga eyali efumbekeddemu ebyobugaga ebyomuttaka n’ebibira n’ebisolo ebyomunsiko ebiyiyittirivu, kino kyawawaliriza abazungu okuva ewaabwe bayingire Africa befunire kubyobugagga bino.\nKino nno kyaleetawo akatuibagiro mu Bazungu abenjawulo mu kukayanira ani aba atwaala tundutundutundu ki ku Africa kyebayita “Scramble for Africa” ekivunulwa nti okukayanira Africa.\nWano mu Uganda nga bwetunnyonyodde waggulu twatwalibwa Abangereza ate Tanzania netwaalibwa Abapotigo. Kisaannye kijjukirwe nti nga abazungu bano befunza ensi ezenjawulo mu Africa, tebasanga bukulembeeze bwansuso era obwenkizo mu kukulembera abantu baabwe nga bwebasaanga wano mu Bwakabaka bwa Buganda.\nKino okusinga byonna, kyabawaliriza okusikriza n’okukolagana obulungi no Bwakabaka bwa Buganda okugatta ebitundu ebirala byetwayogeddeko waggulu ku Buganda alwo balyokke basobole okubikulemberera awamu nga bakozesa enfuga ya Baganda.\nKino kyekinnyonyola lwaaki Uganda Teryaali Ttwale lya Bangereza nga bwegwaali e Kenya wabula bwaali bukuumi (protectorate) obwatwaalira ddala emyaaka kumpi 70 okuva mu 1894 okutuuka mu 1962 mukulukusabitungotungo. Kulunnaku olwo, Ssekabaka Sir. Edward Muteesa eyafuuka omukulembeze (president) wa Uganda eyawamu eyasooka yayogera bwaati:\nOkwogera kwa Kabaka Muteesa II e Kololo ku lunaku lw’ameefuga 09/10/1962\nBannayuganda bannange mwenna,Kinajjukirwanga nti, olunaku olwa nga 9 Mukulukusa Bitungotungo 1884, lwe lunaku Ssekabaka Walugembe Muteesa I, omusaale wa Uganda Empya, lwe yaggya omukono mu ngabo. Yagalamizibwa mu Lubiri lwe e Nnabulagala, Kasubi nga 25 Mukulukusa Bitungotungo 1884.\nNoolwekyo mpulira muli okwenyumiriza okw’ensusso olw’okuba nga banzibulamu amannya ga jjajjange oyo era nga nsobodde n’okubeerawo ku lunaku luno Abangereza lwe batuddizza obwetwaze bwaffe oluvannyuma lw’okutufugira emyaka egiwerera ddala 68.\nMu biro ebyo tulabiddemu ebizibu bingi, nate era mu kiseera kyekimu, mubaddemu n’ebitusanyusizza bingi. Kyokka twebaza Katonda olw’omukwano gwaffe, ekisa, wamu n’ebyo Abaminsane bye baatukolera okukuza ensi yaffe n’eya Uganda.\nKaakano nga bwe tumaze okufuna obwetwaze, mbakubiriza okussa essira mu bintu byonna bye munaakolanga, mulyoke muleetere Obwakabaka bwaffe, wamu n’ensi yaffe Uganda erinnya eddungi eri abantu bonna. Enjawulo mu mawanga, mu ddiini era ne mu langi, zireme okutwawukanyanga.\nKatonda omulungi ow’ekisa, beera Uganda,\nSir Col. Edward Muteesa II\nByavvuunulibwa Robert Nviiri\nFormer Leader Of Opposition In Uganda's 8th Parliament On Spot Over Government Programmes


Poliisi etandise ebikwekweto ku bboodabooda...\nBANNAYUGANDA 400, batubidde mu bibuga okuli Dubai ne Abu Dhabi, baagala kudda mu ggwanga olwa ssennyiga omukambwe atta enkumi n’enkumi z’abantu mu nsi yonna buli lunaku.\nBano, gavumenti ebakoledde enteekateeka okubazza mu Uganda kyokka omuwandiisi ow’enkalakkalira mu minisitule y’abakozi n’ekikula ky’abantu, James Ebintu yagambye nti, balina okugoberera ebiragiro bya Pulezidenti. Yagambye nti, baawandiikidde ebitebe bya Uganda byonna mu Buwalabu ne kkampuni ezitwala abantu ku kyeyo okukola olukalala lwa bannayuganda bonna abatubidde nga bandiyagadde okudda ku butaka.\nYagambye nti, yasabye bamuwe ebikwata ku Bannayuganda bonna mu Buwalabu n’engeri gye bakoseddwamu embeera ya Coronavirus n’agamba nti, ku bye yaakafuna, Bannayuganda 400 mu ggwanga lya United Arab Emirates (UAE) mwokka baamaze dda okwewandiisa okudda ku butaka.\n“Naye, olw’obulungi bw’abantu baffe n’obulamu bwabwe, twasazeewo okugoberera ebiragiro bya pulezidenti, sigala w’oli okutuusa nga Gavumenti evuddeyo n’ebiragiro ebiralala,” Ebintu bwe yagambye.\nYayongeddeko nti, mu kaweefube gwe baliko ow’okuwandiika Bannayuganda abali ku kyeyo, basanze obuzibu bw’abantu abaagenda ku kyeyo nga tebayise mu makubo matuufu.\n“Bwe tunaamala okubawandiika bonna, Gavumenti ejja kulaba engeri gy’etuuka ku bantu bano nga bwe yakola ku bayizi Bannayuganda abaali basiraanidde mu kibuga Wuhan e China,” Ebintu bwe yategeezezza. Bannayuganda abali mu Buwalabu si beebokka abaagala okudda ku butaka, abalala bangi abali mu mawanga okuli China, Italy, Spain, Bungereza, Amerika n’amwanga amalala amaloboozi gaabwe gazze gawulirwa nga balajana olw’embeera ya kalantiini gye balimu.\nIsmael Ssebuggwawo ssentebe w’ekibiina ekigatta Bannayuganda abakolera mu Abu Dhabi yawandiise ng’ategeeza Bannayuganda b’akulembera nti, ku nteekateeka z’ekitebe kya Uganda mu UAE okuwandiika Bannayuganda bonna abaagala okudda ku butaka. “Ambasada agamba buli ayagala okudda eka, yeewandiise ku kitebe kya Uganda oba eri abakulembeze baabwe.”\nABALWADDE BEEYONGEDDE Ku Lwokusatu, minisitule y’ebyobulamu yategeezezza nti, abalwadde baabadde baweze 53 oluvannyuma lw’okuzuula omukazi omulala n’akawuka ka Coronavirus ku bantu 214 be baakebedde.\nOmulwadde owa 53 okusinziira ku dayirekita w’ebyobulamu mu minisitule y’ebyobulamu, Henry Mwebesa, mukazi wa myaka 36, mutuuze w’e Wakiso yava China nga March 21. N’agamba nti, baakakebera abantu 3,534.


Mulwanyammuli Ssemwogerere: Katikkiro owa likoodi – ababaka\nHome Topic Mulwanyammuli Ssemwogerere: Katikkiro owa likoodi\nMulwanyammuli Ssemwogerere: Katikkiro owa likoodi\nHome › Forums › Meeting Greeting & News Reports › Omw Africa / The African › Mulwanyammuli Ssemwogerere: Katikkiro owa likoodi\nAugust 22, 2008 at 2:18 pm #17926\nMulwanyammuli Ssemwogerere: Katikkiro eyalekawo likodi mu Bwakabaka\nMU 1992 kyali kitegeerekese nga Kabaka Muwenda Mutebi asazeewo okulonda Katikkiro we omubereberye, asikire Katikkiro wa kitaawe Ssekabaka Frederick Muteesa II.\nMu kiseera ekyo Katikkiro eyaliwo ye Munnabuddu J.S Mayanja Nkangi. Era kyali kitangaaziddwa bulungi nti Kabaka asazeewo kulonda Mukatoliki y’aba alya Obwakatikkiro.\nAbagalagala b’omu Lubiri kye babeeredde, baasaasanya mangu olugambo nti Yinginiya J.B Walusimbi eyali ku lusegere ne Kabaka , ye yali agenda okulya Obwakatikkiro, era kwe kuwa Walusimbi amagezi abeere kumpi w’anaawulirira nga Kabaka amuyita okumukwasa Ddamula!\nKyokka Kabaka bwe yayita Yozefu Godfrey Mulwanyammuli Ssemwogerere Omunnabuddu asibuka e Malanga mu Ssese era oyo gwe yakwasa Ddamula.\nSsemwogerere eyasomera mu masomero agawera, diguli ye emberyeberye mu masomo g’ebyenfuna yagiwangulira mu Yunivasite y’e Dar es Salaam mu Tanzania mu 1968.\nSsemwogerere ng’awaayo ebigali mu ssabo e Masaka.\nNewankubadde e Dar es Salaam Ssemwogerere yali muyizi ne banne nga muganda we John Kawanga ne mukwano gwe Yoweri Kaguta Museveni olwo nabo abaali mu Yunivasite eno, kyokka mu ngeri endala, Ssemwogerere yali munoonyi wa bubudamo okuva lwe yali adduse obuddusi mu Uganda nga Obote amaze okugoba kitaawe, Yasin Mulwanya ku bw’omumyuka bwa Kayima e Mawokota.\nOlwo nga Obote yeesomye, ekiruyi ayagala kukimalira ku b’amaka ga Yasin Mulwanya abaali bakkiririza ennyo mu Kabaka Muteesa.\nE Dar es Salaam, Ssemwogerere gye yasookera okulya ‘Obwakatikkiro’, Baganda banne abaali mu buwang’anguse bwe baamulonda okubakulira era ne bamukazaako erya Katikkiro. Oluvannyuma yeeyongera mu Bulaaya, okusomerera diguli endala mu byenfuna.\nNg’akwasiddwa Ddamula, Ssemwogerere yatandikirawo okukola ebyafaayo naddala bwe yawoma omutwe mu kuteekateeka embaga ya Kabaka ng’awasa Nnaabagereka Sylvia Nagginda mu 199.\nEggwanika teryalimu nsimbi zitegeka mbaga ya Kabaka kyokka Ssemwogerere yakubiriza Abaganda bafune ekinyegenyege basonde ensimbi Kabaka awase, olwo ensimbi ne ziyiika ng’amazzi, Kabaka n’akuba embaga etabangawo , era ebigambo okugenda okukkakkana nga ne Ssemwogerere atuumiddwa erya ‘Ssemwogerere ow’ekinyegenyege’.\nSsemwogerere yalwanirira okutuddiza Ebyaffe, n’akuuka n’ejjembe era okumaliriza nga bingi abiggyeeyo ate n’ebirala biremeddeyo kuba yabiggya mu mannyo ga mpisi.\nKyokka bbo abantu balamu tebasiima kubanga mu kifo ky’okusiima ebyo bye yaggayo, bbo baayogera kw’ebyo ebyamulemerayo, era ne batuuka n’okumwogerako ebya njwanjwa nti ab’e Kampala baamugulirira ebirala kye yava tabireeta! Bwatyo y’ennyika emmeeme n’asaba mukama we amukkirize okuwummula.\nYawummula kyokka n’okutuusa kati y’akyalina likoda ya Katikkiro eyasinga okununula ebintu bya Buganda ebingi. Abaali bamwogerako nti yagulirirwa Kabaka yababoggolera obutakiddamu era okulaga okusiima kwe eri musajja we oyo,ye Katikkiro Kabaka gwe yaasinze okutonera ebirabo ebizito anti yamutonera kapyata w’emmotoka ey’ebbeeyi okwo n’amuteerako n’ekyapa ky’ettaka.\nKabaka teyeerabira basajja be kasita babeera abaweereza abalungi , anti ne Walusimbi abagalagala gwe basooka okukookoonya Obwakatikkiro , kyaddaaki naye Kabaka yasiima okumukwasa Ddamula era kati ye Katikkiro.\nAte era Kabaka, basajja be abakozi tagoba bagobe wabula awummuza bawummuze era ng’eyo gy’abawummuliza ate gy’abaweera n’obuvunaanyizibwa obulala, anti basajja be Mayanja Nkangi, Mulwanyammuli Ssemwogerere ne Dan Muliika abaawummuzibwa ku bwakatikkiro, abo Kabaka be yagonnomolako okutuula ku kakiiko ak’oku ntikko akamuwa amagezi ku ngeri gy’afugamu Obwakabaka bwe.


Bukedde Online - Anaafuna mu bulimi tokyayinza kwesiba ku nkumbi\nEMMWANYI; Muwanga akungula ensawo 150 mu y...\nTOKYAYINZA kufuna magoba mangi mu bulimi n’obulunzi bw’oba togenda na mulembe. Bw’okozesa tekinologiya aliwo, ojja kukwata sizoni, ofune amakungula mangi nga ne ssente z’oggyamu zirabwako.\nEmmanuel Miiro, omulimi era omulunzi w’e Kira ku kyalo Bulindo mu Wakiso, agamba nti okukozesa ebyuma mu kulima oba okulunda kye kisinga.\n“Nze nkozesa tulakita era ennyambye nnyo okukwata sizoni,” bw’agamba. Nga nnaakatandika okulima, nnakozesanga nkumbi era oluusi nga nteekako n’abapakasi. Abapakasi nga yiika bagirimira omwezi mulamba ate ne banzigyako ssente ennyingi ddala, nga 200,000/-.\nBuli kizibu ekyabatawaanyanga nga nange kinnyiga. Okugeza omukozi bw’alwala, okufi irwa oba okulwaza ng’emirimu gyange gifa ekyataataaganyanga sizoni yange.\nKATI MPANGISA TULAKITA\nBwe nnatuula wansi ne mbalirira ssente ze nkozesa ku bakozi nga nnyingi. Kwe kusalawo mpangise tulakita okuva e Gayaza ku 130,000/- okulima yiika ennamba.\nTulakita ekozesa eddakiika 45 okulima yiika,” Miiro bw’agamba.\nAgamba nti liita y’amafuta agayiibwa mu tulakita gali ku 3,100/-, yiika etwala liita 15- 20 ezimalawo emitwalo nga 70,000/-.\nTulakita weerimye tewakaddiwa mangu olw’ebisubi by’ezingira mu ttaka ng’erima ebireeta ebigimusa.\nMiiro agamba nti oluvannyuma lw’okufuna ssente n’okuzuula obulungi obuli mu tekinologiya, yasalawo agule ebyuma ebyaluza amagi g’enkoko. Ekikye yakigula ku Kasolo akola ebyuma bino e Kira.\n“Nagula ebyuma 5 ebyaluza amagi, buli kimu ku 10,000/-. Amagi olugassaamu gamalamu ennaku 12 ne gaalulwa. Ebyuma bino bitwala ekifo kitono ddala bw’obigeraageranya n’enkoko eziyinza okwalula amagi omutwalo, ate bizza amagoba mu bbanga ttono. Bw’oyaluza amagi, ebizibu by’obukoko okufa biba bitono,” Miiro bw’annyonnyola.\nSsente azikola mu kwaluza magi g’abalunzi abalala, buli ggi alyaluza nnusu 200/-.\nAgamba nti muno yagulamu emmotoka ssatu ezimuyamba mu mirimu gye egya bulijjo.\nEBBOMBA YA YINGINI\nCharles Ssenfuma, omulimi w’e Seeta- Nazigo mu ggombolola y’e Nakisunga mu Mukono agamba nti naye akozesa kyuma okufuuyira ennyaanya.\n“Ennyaanya nzirimira ku yiika bbiri naye nnakiraba nga bwe nkozesa abantu okuzifukirira kijja kutwala ssente n’obudde bungi.\nNnagula ebbomba efukirira ku 2,500,000/-; nkozesa petulooli liita 3 buli lufuuyira ku yiika ebbiri. Ebbomba eziweekebwa nnazikozesaako naye nga zitwala eddagala lingi ddala, zirwaza ekifuba kubanga buli bbomba ebeeramu liita 20.\nBuli yiika ngifuuyiza liita z’eddagala ettabule 200, z’eppipa 10. Nnakizuula nga ebbomba eya yingini we nfuuyiza eppipa 10 yo nkozesaawo epipa ttaano,” Ssenfuma bw’annyonnyola.\nSsenfuma agamba nti ebbomba ya yingini etwala obudde butono kubanga yiika gye wandifuuyiridde essaawa 10 ate ng’okozesezza abantu nga bataano ku bbomba ya yingini okozesaawo essaawa bbiri, n’abantu babiri, akwatirira olukoba obutamenya nnyaanya, n’akwata oluseke olufuuyira.\nEbbomba ya yingini temenya kubanga teweekebwa ng’ey’oku mugongo, eddagala libuna ekikolo ky’ennyaanya kyonna ekitali ku bbomba eweekebwa.\nOsobola okugikozesa ng’ofuuyira emiti emiwanvu nga ovakedo n’emicungwa ekitali ku bbomba ya ku mugongo ate tenywa nnyo mafuta.\nEbbomba ey’oku mugongo yeetaaga abakozi bangi ng’olimye wanene ate ng’abamu balina omuze gw’okubba eddagala.\nEya yingini osobola okutabula lumu eddagala mu ppipa n’ovaawo kasita omanya liita ezigendawo, olwo gw’okozesezza n’akukolera omulimu n’omutima gumu nga temuli kukumpanya.\nOba ani yandoga obubbi!\nAbalimi n'abalunzi babanguddwa bwe banaafuna akatale ku by'amafuta


Bukedde Online - Museveni, Besigye ne Mbabazi bazze n'amaanyi leero mu Kampala\nMuseveni, Besigye ne Mbabazi bazze n'amaanyi leero mu Kampala\nMwewale obulimba bw'abooludda oluvuganya G...\nOlwaleero kampeyini z’obwapulezidenti n’ababaka ba Palamenti lwe ziggwa olwo Bannayuganda 15,277,198 abeewandiisa, bagende mu bifo ebironderwamu 28,010 ebisangibwa mu byalo 57,842 ebiri mu Uganda yonna.\nPulezidenti Museveni, Mbabazi ne Besigye bonna leero bali mu Kampala\nPulezidenti Museveni, Col. Kiiza Besigye ne Amama Mbabazi bonna bali mu Kampala olwaleero mu nkuhhaana ze bategese okukomekkereza kampeyini ezikulungudde ennaku 101.\nMuseveni agenda kukuba olukuhhaana lwe olusembayo mu kisaawe e Kololo. Aba NRM bagambye bakunze abantu kakadde kalamba okulwetabako.\nOmwogezi w’akakiiko akanoonyeza Pulezidenti Museveni akalulu, Mike Ssebalu yategeezezza Bukedde nti kandideeti Museveni bw’anaaba tannagenda Kololo, waakusooka Mukono.\nDr. Besigye owa FDC agenda kusooka kutalaaga Divizoni y’e Nakawa ng’ava zooni ku zooni n’oluvannyuma akube olukuhhaana e Nakawa okumpi n’akatale.\nOmwogezi wa FDC, Semujju Nganda yategeezezza nti Dr. Besigye yabadde ateeseteese okukuba olukuhhaana lwe olusembayo e Nakivubo kyokka abaddukanya ekisaawe baamwefuulidde ku ssaawa esembayo nga kati basazeewo okutetenkanyiza awalala.\nAmama Mbabazi agenda kukeera kutalaaga ebitundu bya Wakiso Town Council gy’agenda okuva adde e Ntebe, ayitemu e Kajjansi, agende e Nateete, Kasubi n’oluvannyuma akube olukuhhaana e Makerere.\nOmwogezi w’ekisinde kya Go Forward, Mike Mabikke yategeezezza nti Mbabazi agenda kubeera mu Wakiso ne Kampala n’annyonnyola nti Mbabazi agenda kukeera bukeezi okutalaaga ebitundu by’e Wakiso, Ntebe, Kajjansi, Nateete, Kasubi amalire e Makerere ku Yunivasite.\nAbed Bwanika agenze Masaka gy’azaalibwa okufaananako nga ne Polof. Baryamureeba naye ali ku butaka bwe e Ibanda mu Ankole ate Mabiriizi ne Maureen Kyalya bali mu Luuka mu Busoga.\nAMAANYI GA MUSEVENI\nOkunyweza ebyokwerinda n’obutebenkevu bw’eggwanga.\nEbyobulamu; Museveni ateeseteese okuzimba amalwaliro amanene mu buli disitulikiti, konsitityuwensi n’amagombola gonna ateekemu eddagala n’abasawo.\nOkwongera okukola enguudo.\nOkutondawo emirimu naddala okuyamba okulwanyisa ebbula ly’emirimu mu bavubuka.\nOkussaawo ensawo ya ssente ezisoba mu buwumbi 1,000 ng’ezookugenda ku nsawo y’abakyala ziri buwumbi 234, SACCO ya buwumbi 180, Ssaayansi n’ebyobuyiiya obuwumbi 500.\nOkunyweza ebyenjigiriza ku mitendera gyonna.\nOkugulira abaana b’amasomero bonna mu Uganda Yunifoomu.\nOkugulira abaana abawala ab’amasomero aga Pulayimale ne Ssiniya ‘Ppaadi’ okwesabika nga bali mu nsonga.\nOkugulira abaana b’amasomero ebitabo, emikebe egikozesebwa mu ssomo ly’okubala egiyitibwa ‘Geometry Sets’, wamu n’ekkalaamu enkalu n’eza bwino.\nOkuteerawo abakyala n’abavubuka ensawo okwewolamu ensimbi.\nAbavubuka, Museveni yabasuubizza okwongera obuwumbi 134 mu nsawo yaabwe eyitibwa Youth Fund..\nPulezidenti era yasuubizza okugulira ettaka ab’ebibanja mu Buganda.\nEBISUUBIZO BYA BESIGYE\nOkukendeeza omuwendo gwa baminisita.\nOkukendeeza ku muwendo gw’ababaka ba Palamenti.\nOkwongeza bajeti y’ebyobulimi okutuuka ku bitundu 15 ku 100 okuva mu bitundu 3 ku 100 eziweebwayo gavumnenti ya NRM.\nBuli Munnayuganda eyanyagibwako ettaka lye, Besigye yasuubizza okulimuddiza.\nAbasomesa ba Pulayiale, Besigye yabasuubizza omusaala gwa 650,000 buli mwezi ate abasomesa ba siniya 1,000,000/ buli mwezi.\nBuli muyizi wa siniya, Besigye yamusuubizza kompyuta.\nBesigye asuubizza okuggyawo ekifo kya RDC n’ekyabawabuzi ba Pulezidenti.\nAb’e Busoga, Besigye yasuubizza okubateera mu bajeti omutemwa ogw’enjawulo okubagulira amabaati.\nEBISUUBIZO BYA MBABAZI\nAbaaziirwanako bonna abakyabanja gavumenti, Mbabazi agamba bagenda kusasulwa.\nAbasomesa, abaserikale ba Poliisi n’amagye, n’abakozi ba gavumenti abalala, Mbabazi yabasuubizza okubasasula obulungi kyokka teyayogedde misaala gy’agenda kubawa buli mwezi.\nMbabazi yasuubizza okuwera emisolo gyonna egibinikibwa ku bantu obutereevu alekewo emisolo egissibwa ku byamaguzi n’ebikozesebwa ebirala.\nEbibiina by’obwegassi ebyasasika, Mbabazi yagambye nti agenda kubizzaawo ng’awangudde obwa Pulezidenti.\nOluguudo lw’eggaali e Kasese, Mbabazi agamba nti waakuluzzaawo ng’awangudde obwa Pulezidenti.\nKabaka w’e Rwenzururu, yamusuubizza okumuzimbira olubiri olw’omulembe ng’awangudde obwapulezidentu.\nTewajja kubaawo kukuba ttiyaggaasi mu bantu nga Mbabazi awangudde obwapulezidenti.\nMuseveni, Besigye ne Mbabazi bavuganya n’abalala bataano ng’okulonda kwa nga February 18.\nYasuubizza okussaawo amakubo agayamba abantu okutandikawo emirimu egiyinza okubaggya mu bwavu bafune emerimbe egya namaddala.\nENSONGA EZIGENDA OKUSALAWO AKALULU:\nEggulo lwe zaaweze ennaku 100 eza kampeyini nga bonna omunaana abeesimbyewo ku bwapulezidenti batambudde Uganda yonna nga banoonya obululu.\nWabula ng’oggyeeko Pulezidenti Museveni ne Dr. Besigye abasobodde okumalayo zonna disitulikiti 112, abasigadde balina disitulikiti ezimu ze batatuuseemu.\nPulezidenti Museveni yasobodde okumalayo disitulikiti zonna n’adda ne mu ze yali yamaliriza omuli; Mbale, Jinja, Gulu, Arua, Tororo ne Soroti okuttaanya.\nWakati mu kutalaaga eggwanga, abeesimbyewo bonna ababadde n’ensonga ze basimbyeko essira era ze baagala abalonzi basinziireko mu kulonda.\nNg'enda kumalawo ebizibu by'ettaka e Bunyoro - Museveni\nMbabazi awadde ensonga 28 ezisazisaamu Museveni


Abalwanyisa Trump okumuggya mu ntebe bongedde...\nKiikino ekyuma ekikamula omubisi n'okukola...\nAMAGYE gavuddeyo ku baserikale ba LDU abasiiwuuse empisa ne batuuka n’okutta abantu. Babataddeko amateeka amakakali. Agamu ku mateeka amaggya mulimu okuweebwa ebyambalo okuli amannya n’ennamba n’obutaddamu kutambula ssekinnoomu.\nLt. Col. Hassan Kalungi, akwasisa empisa mu baserikale ba LDU mu Kampala n’emiriraano ye yakulembedde amagye ng’ali wamu ne poliisi ne bakuba olukuhhaana lw’ebyokwerinda e Kamwokya ku katale mwe baasisinkanidde abakulembeze ba LC, abasuubuzi n’abantu baabulijjo.\nAbatuuze be baasoose okuwaayo okwemulugunya kwabwe ku ba LDU. Baabalumirizza okubatulugunya nga babaggyako densite ze bamala ne bayuza, okukuba abantu kibooko n’okubaggyako ssente. Baanenyezza poliisi olw’okukola olugambo ku babawadde amawulire ku bantu abakyamu.\nObulamu bw’abantu bangi buli mu matigga ng’obuzibu buvudde ku poliisi etesobola kukuuma byama. Lt. Col. Kalungi yagambye nti wadde bazze bawulira okwemulugunya, kyokka abantu tebavaayo kubatuukirira nga babawa obujulizi.\nKino kibazibuwaliza okukangavvula abaserikale, wadde nga waliwo bangi abazze bavunaanibwa. Oluvannyuma yalangiridde amateeka amaggya ge batadde ku ba LDU okuli; l Okubawa ebyambalo okuwandiikiddwa amannya n’ennamba.\nKino kyakwanguyiza abantu okubaloopa nga babakozeeko ebikolobero. l Wagenda kuteekebwawo enkola erondoola buli muserikale w’aba atambulira. l Tewali muserikale akkirizibwa kutambula yekka.\nBwe baba balawuna balina kukikolera mu kibinja era nga kuliko n’omuserikale wa poliisi abatambulirako. l Ku ky’okukwata abantu abatalina musango kigenda kugonjoolwa nga batambula n’abakulembeze b’ebitundu naddala ssentebe n’oweebyokwerinda ku kyalo kuba be basinga okumanya abatuuze.\nYagabye ennamba y’essimu eya 0772 545538 nga y’eyiye n’awa abatuuze amagezi okugikubako singa bafuna okunyigirizibwa okuva mu ba LDU. Enteekateeka y’okusisinkana abantu baabulijjo egenda kutwalibwa mu bitundu bya Kampala ebirala nga babasomesa ku ngeri y’okunywezaamu ebyokwerinda.\nBANENYEZZA ABAGAYAAVU SSP Christopher Kwerit, akulira okusomesa ebyobufuzi mu poliisi yanenyezza abantu olw’okubeera abalagajjavu ng’abamu batuuka n’obutanyweza nzigi. Baawabuddwa okusibanga kkufulu munda mu nnyumba n’okwongera enkolagana y’emiriraano nga buli omu afuuka mbega ewa munne.\nAbatuuze era baalabuddwa obutatwalira mateeka mu ngalo, era bwe babeerako omuntu gwe beekengedde bategeeze poliisi. “Okutta tekiyamba kukendeeza bumenyi bw’amateeka okuggyako okubwongera,” bwe yagambye.\nOmupoliisi eyakubiddwa abazigu amasasi e Gulu afudde


Bukedde Online - ▶ Ebibuuzo 10 eri Katikkiro ku Kabaka\nAdded 18th April 2021\nKatikkiro Mayiga ng’ayogera.\nABATAKA abakulu b'ebika n'abantu ab'enjawulo bavuddeyo ku byayogeddwa\nKatikkiro Charles Peter Mayiga ku mbeera ya Kabaka.\nAbamu ne bagamba nti okunnyonnyola kwa Katikkiro kwongedde bibuuzo. Kyokka waliwo n'abagamba nti abalumba Katikkiro basooke beeteeke mu ngatto ze oba ekifo kye bafumiitirize kye bandikoze. Osanga bwe banditegedde obukulu bwa Kabaka n'okuba nga tomala googera ku bulwadde bwa muntu ne bw'aba owaabulijjo, bandibadde tebalumba Katikkiro.\nKu Lwokutaano, Katikkiro yasinzidde ku Bulange n'agamba: Nga April 13 twajaguzza amazaalibwa ga Ssabasajja Kabaka ag'e 66. Abaabadde ku mukolo mu Lubiri e Mmengo n'abaagigoberedde ku ttivvi baalabye nga waliwo ekikyuseeko ku ntunula ya Ssaabasajja eya bulijjo.\nNg'omuntu omulala yenna, waliwo ebiseera lwe tufuna obukosefu mu bulamu bwaffe. Ssaabasajja abadde atawaanyizibwa ‘allergy' (soma alajje). Ekizibu kya allergy oluusi kiva ku mmere gye tulya; empumbu eva ku bimuli, enfuufu n'ebintu ebirala. Obuzibu bwa allergy oluusi bumukaluubiriza mu kussa naddala ng'ayambadde masiki.\nN'engambo zonna ezibungeesebwa ku mitimbagano teziirimu kanigguusa era tubasaba obutazigenderako kubanga bwe muzigenderako so nga teziriiko mutwe na magulu, zijja kubamalako emirembe. Ebyo byonna ebyogerwa nti Kabaka baamuwa obutwa si bituufu nákatono.\nBwe tubeera abakosefu tufuna obujjanjabi, era ne ku Kabaka bwe kiri. Tulina abasawo abakugu abamukolako era twesiga nti embeera ya nnyinnimu bajja kugitereeza.\nNjagala okugumya Obuganda nti embeera ya Ssabasajja ekwatiddwa mu ngeri ya kikugu, era tusuubira era nga bwe tusaba, omutanda avvuunuke embeera eno mu bbanga ery'okumpi.\nEBYA MMENGO TEBIMATIZA KU NSONGA\nMeeya w'e Lubaga era eyali minisita w'e Mmengo, JOYCE BABBOSA SSEBUGWAWO: Kabaka tulina essuubi nti ajja kuba bulungi. Alabika bwatyo naye akola bulungi emirimu gye. Kuva dda nga mulwadde wa asima. Yabadde nsobi okumuleeta ku mukolo ng'enkuba etonnya ate nga tannawona bakyamujjanjaba. Naffe bwe twamulabye ng'azze ku mazaalibwa tekyatusanyusizza era ndowooza Katikkiro yakozeemu ensobi n'abaabadde mu nteekateeka z'omukolo.\nKatikkiro eyawummula Dan Muliika: Embeera gye nnalabye yeetaaga ddwaaliro\nkuba esukka ku ‘allergy'. Omuntu bw'abeera afunye ‘allergy' ne bw'ebeera embeera\ny'obudde eyinza okubeera ng'emukosa ne yeetakula naye kino kisukkawo.\nKati simanyi ani ayogera kituufu kubanga Katikkiro yatugamba nti ali bulungi era gy'ali alamula. Amawulire ne gatugamba nti mulwadde era yagenze okuvaayo ng'ebeera erabika. Abambejja ne bavaayo ne bategeeza nti abadde mulwadde okumala ekiseera era\nNdowooza nti kati omusawo ye yandibadde atunnyonnyola ku bulwadde ne kiki ekimuluma. So si Katikkiro abadde atugumya nti Kabaka mulamu, alamula. Wabula nange sibadde na luwenda lumutuukako era soogera ng'alina obuyinza ku nsonga eyo kubanga Katikkiro y'alina okutubuulira.\nJohn Ken Lukyamuzi akulira CP era eyali omubaka wa Lubaga South mu palamenti:\nTeri muntu atalwala. Naye engeri Katikkiro n'abamuli ku lusegere gye bakuttemu\nensonga ya Kabaka ndaba nga si nnungi. Ffe abamanyi Omutanda tetuwulirangako nti alina obulwadde bwa asima oba allergy. Katikkiro n'olukiiko lwa Buganda bakolere wamu Kabaka afune obujjanjabi obugwanidde.\nMubiru njuki, Omuwandiisi wólukiiko lwÁbazzukulu: Katikkiro ebikwata ku mbeera ya Ssabasajja Kabaka abitaddemu nnyo amalala. Mayiga aleme kutukema oba okutusosonkereza.\nOkuvuma abantu n'okujereegerera tekijja kugonjoola kizibu obulamu bwa Ssaabasajja\nmwe buli. Tusaba Katikkiro ne Gavumenti ya Ssaabasajja Kabaka okubuulira Buganda enteekateeka ze bakoze okusobozesa Baffe okutwalibwa mu basawo abakugu okusinga ku bamukolako kati.\nEkirala Katikkiro aleme kutuyisaamu maaso. Emikutu gya social media gy'avuma gyatugamba nti Kabaka mulwadde. Katikkiro yakiwakanya nti Kabaka mulamu tteke era alamula. Yali agenze Kenya ku mirimu emitongole.\nKabaka bw'ataalabika ku fayinolo y'amasaza e Kitende era Katikkiro n'atugamba nti aguddeko olugendo olw'amangu olumututte e Kenya era mulamu bulungi.\nKabaka yalabise ku mazaalibwage nga si mulamu bulungi nga Katikkiro bw'azze atugamba. Kati Katikkiro yómu agamba nti Kabaka mulwadde allergy! Yategedde ddi\nnga Beene mulwadde?\nEbibuuzo bibadde bisusse\nOmutakaNamwama Augustine Mutumba ,Omukubiriza w'Olukiiko lw'Abataka\nKatikkiro ky'ayogedde kibadde kisuubirwa kubanga bulijjo wabaddewo ebibuuzo bingi\nTujja kwongera okumanya biki ebibeera bigenda mu maaso kubanga tekikomye kaakati. Gwe mulimu Ssaabasajja gwe yateerawo Abataka okutuukiriza. Bulijjo bwe\nwabeera tewali alipoota eweebwa tufuna abantu abajjuzzaawo ebyabwe ate ng'oluusi biteekawo obweraliikirivu mu bwangu.\nBino olwaguddewo, twasabye okugenda okusisinkana n'okubuuza ku Kabaka waffe olwo twongere okufuna obukakafu bwenyinni n'okudda okubuulira abazzukkulu. N'olwekyo abazzukkulu nsaba okubagumya ekiseera kino nti tulindiridde w'anaasiimira\nNg'Abataka tugenda mu maaso n'okusabira Kabaka era abazzukkulu mbasaba bwe\nbabeera boogera bikwata ku Kabaka, bakikole mu ngeri etatuwebuula nga bagoberera ensonga zaffe ez'obuwangwa.\nCaleb Gyaviira: Mwe abavuma Katikkiro mumanyi Kabaka embeera gy'abaddemu emyezi ebiri egiyise? Katikkiro abagambye nti Kabaka ajja kuba bulungi mukkirize, tasobola kwogera mwe bye mwagala kubanga ensonga z'Obwakabaka tezisobola kulaalasibwa bwe zityo, biba byama bya Bwakabaka ekituufu kiri nti embeera ya Kabaka egenda etereera, mumusabire\nTebandimuleese mu mbeera eyo\nHajji Nsereko Mutumba eyali omwogezi wa Uganda Muslim Supreme Council:\nNdudde mu ofiisi z'abakulu. Nnali siyinza kukkiriza Mufti kugenda mu bantu nga tali\nmu mbeera nnungi. Nneewuunyizza lwaki baaleese Beene ng'ali mu mbeera embi bwetyo.\nKyabadde kibi okumutambuza mu mbeera gy'alimu. Kirungi okwogera amazima abantu ne bamanya. Siraba lwaki Katikkiro ne banne babadde bakwekerera eby'obulamu bwa Kabaka.\nPulezidenti Museveni bwe yalwala nájja ngálina bandeegi ku lugalo yannyonnyola ekyali kimutuuseeko kubanga ebibuuzo byali bingi mu bantu. Abakwatibwako ku nsonga ya Kabaka abaludde nga bakwekakweka ebimukwatako basaana beetondere Obuganda amangu ddala.\nSarah Nambwayo: Katikkiro awakanyizza ebya Kabaka okumuwa obutwa.\nBulijjo tumumanyi nga looya omutendeke, ate omulimu gw'ábasawo okumanya gwe bawadde obutwa yaguyize ddi? Ebintu bibe birambulukufu.\nBakwatagane ne pulezidenti\nEyali Minisita HAJJI ABDUL NADDULI:\nMbadde nnyo wakati w'enkolagana ya Kabaka ne Pulezidenti Museveni era ababiri\nbano bavudde wala nga bakyali e Bulaaya ne mu ddwaaniro.\nKabaka yakola ssaddaaka bwe yawagira Abaganda okwenyigira mu lutalo olwaleeta gavumenti eriko naye kyewuunyisa okulaba nga Katikkiro abadde okulwala kwa Kabaka akutwala ng'ekyokusaagirira.\nWaliwo abanene mu ggwanga lino abayi abatwaliddwa wabweru naye twebuuza lwaki Mayiga takwatagana na Pulezidenti ne bakwasaganya ensonga eno?\nMayiga yeekaza bwekaza okuvaayo ng'alaga embeera Kabaka gy'alimu kubanga atidde\nnti Abaganda bayinza okumuyisa obubi ng'agenze mu byalo okubagamba ebya Buganda ku ntikko ate nga Kabaka waabwe mulwadde.\nOlaba Kafeero Mutaasa, ne Loodi Meeya bwe baalwala, nga buli omu ayagala okumanya ebibafaako. Lwaki ate Kabaka akulembera abantu abali mu bukadde n'obukadde ebimukwatako bikukusibwa bukukusibwa?\nOmutaka omulala; Ebyawandiikibwa bigamba buli lw'omanya nti tomanyi obeera\nomanyi. Mu kumanya nti tomanyi ogenda ne weebuuza ate ensonga n'ogikola bulungi. Bw'olaga ennyo nti omanyi ate olwo obeera tomanyi. Abé Mmengo bye bakola\noluusi biraga nga tebamanyi.\nN'ozimba akeedi ne ziggwa ate n'ólemwa okuyonda emmuli? Lwaki abé Mmengo tebeebuuza ku bamanyi okusiba emmuli? Kabaka temujja kumuzannyirako\nnga bwe muzannyidde mu nsonga z'Amasiro.\nFred Wotonava, meeya wa Mityana Central divizoni:\nMukama atuyambe Ssaabasajja awone. Tetumanyi oba nga baamutwalako ebweru okufuna obujjanjabi obusingawo. Okunnyonnyola okuweebwa kulabika ng'okutamatiza kuba tetwagala kulaba Kabaka waffe ng'aliko obukosefu bwonna.\nEdward Ndawula Ssembatya (Katikamu South): Embeera Kabaka gyalimu ffenna etweraliikiriza. Kye tulina okukola kwongera kumusabira. Abamuli okumpi kye\nmbasaba bamutwale Bungereza, Germany oba Buyndi. Eby'e Nairobi kirabika bigaanyi.\nTuve mu mbeera y'okwekangabiriza n'okubikkirira.\nNtagali bamutaddeko akakiiko ku by'omuwala\nSheikh Kayiira abadde atabika Obusiraamu n'eddagala ly'ekinnansi\nBa bloggers bakunze ababaka b'e Busoga okuwagira Kadaga\nKabaka by'aliko e Nairobi


Bukedde Online - Bafunye ebyuma ebibikka abaana\nAbasawo nga bassa omwana mu ‘incubator’\nOMUWENDO gw'abaana abafa nga tebannatuusa myezi 9 (kwe balina okuzaalibwa) mu disitulikiti y'e Kamuli, Buyende ne Kaliro gugenda kukka oluvannyuma lw'abazirakisa okuzimba "Intensive Care Unit (ICU) for Preterm Babies" mu ddwaaliro ly'e Kamuli ekkulu.\nKu Lwokutaano, lwabadde lunaku lwa ‘World Prematurity Day', aba Plan International - Kamuli ne bakwasa abakungu b'ekitongole ky'obyobulamu e Kamuli yuniti eno erimu ebyuma ebisobola okukuza abaana 50 - 60 omulundi gumu. Mu byuma ebirimu, kuliko ‘incubator', ebidomola bya ‘oxgyen', ttawulo ezibikka abaana, ebitanda eby'omulembe, enkampa, amazzi g'eccupa ne kalonda omulala, nga byawemmense obukadde 447.\nSipiika Kadaga era nga ye mubaka wa Kamuli omukazi eyabadde omugenyi omukulu, yasiimye Plan olw'okwongera omutindo ku bulamu bw'abaana b'e Kamuli, Kaliro, Buyende ne Kayunga. Akulira ebyobulamu e Kamuli, Dr. Fred Duku, yagambye nti ebyuma bijjidde mu kiseera ekituufu kuba yuniti eno babadde bagisanga Jinja.\nABAANA 34 KU 1,000 BABADDE BAFA Dr. Margaret Nakakeeto, ssentebe wa Newborn Steering Committee agamba nti abaana 34 ku buli 1,000 be bazaalibwa ne bafa e Kamuli, Kaliro ne Buyende, ng'ate mu ggwanga, 27 ku buli 100 be bafa. Dr. Nakakeeto agamba nti kiva ku nsonga eziwerako okuli amalibu ag'enjawulo mu mpeereza z'ebyobulamu, sisitiimu z'ebikozesebwa ennafu.\nABAZAALISA BAGENDA KUTENDEKEBWA Kaminsona mu by'okuzaalisa n'endabirira y'abaana mu ggwanga, Jesca Nsungwa Sabiiti yagambye nti minisitule y'ebyobulamu eyongedde kkoosi y'okubangula abazaalisa (Midwives) mu bukugu okulabirira abaana mu ICU.


Bukedde Online - Abakugu boogedde ekyaviirako ekizimbe ky'e Makerere okutta abantu\nAbakugu boogedde ekyaviirako ekizimbe ky'e Makerere okutta abantu\nAtabukidde omwana we ow'omwaka ogumu n'amutta\nAbakungu okuva mu UNBS nga beetegereza ebyakozesebwa mu kuzimba.\nABAKUGU mu kitongole ekivunaanyizibwa ku mutindo gw’ebintu ebikozesebwa mu ggwanga, UNBS bagambye nti emitayimbwa egyakozesebwa okuzimba ekizimbe ekyasse abantu e Makerere, gyali gyawerebwa dda.\n“Bw’olaba emitayimbwa egyakozesebwa olabira ddala ng’akabenje kaavudde ku bugayaavu bw’omugagga nnannyini kizimbe ne yinginiya kuba emitayimbwa gye baakozesa gyawerebwa dda mu Uganda kubanga minafu nnyo”, John Ssanyu avunaanyizibwa ku bikozesebwa mu kuzimba okuva mu UNBS bwe yategeezezza.\nYagambye nti omusenyu ogwakozesebwa gwali mungi n’amayinja okusinga seminti nga n’empagi eziwanirira ekizimbe nga temuli seminti amala. Yagambye nti baatutte ebifunfugu okuzuula ekika kya seminti eyakozesebwa balabe oba yali mutuufu.\nMu kiseera kye kimu amyuka akulira ekitongole kya poliisi ekizikiriza omuliro, Hassan Kihanda yagambye nti baaleese embwa eziwunyiriza okuzuula emirambo egikyasigaddeyo.\nYagambye nti mbwa zirina obusobozzi okuwunyiriza omuntun wamu n’ebyuma nga n’ekifo awali mmotoka bajja kutegeerawo. Abantu abaafudde bakyali bana ng’abapooca n’ebisago bali mukaaga nga waliwo n’omulala Airpal Bansal eyatwaliddwa mu ddwaaliro e Mulago n’ebisago bye yafunye okuva mu kizimbe. Abajjanjabirwa mu ddwaaliro e Mulago abasawo bagamba nti batandise okufunawo enjawulo\nMukazi wange yanobera wa muliraanwa n'abaana 5\nEndabirira y'emipiira gy'emmotoka egiyamba okuwangaala\nOmugagga SK Mbuga olufunye emmotoka ze zonna n'alangirira ekiddako\nBobi Wine oluvudde e Jamaica n'akutula ddiiru ne Jennifer Musisi\nBobi bamulabudde ku luyimba oluvumirira Jennifer Musisi\nBobi agabudde abawala 80 ku mazaalibwa ge